PKS: Izvoz softverskih usluga iz Srbije ove godine prvi put veći od milijardu evra - Izazov\nPKS: Izvoz softverskih usluga iz Srbije ove godine prvi put veći od milijardu evra\nNovi magazin 7. decembra 2018. 10:42\nIzvoz softverskih usluga iz Srbije ove godine trebalo bi da po prvi put premaši milijardu evra, izjavila je danas direktorka Sektora za međunarodne ekonomske odnose Privredne komore Srbije (PKS) Jelena Jovanović.\nKako bi izvoz IT usluga iz Srbije u većoj meri bio izvoz sopstvenih rešenja, PKS je u saradnji sa američkom kompanijom „Ist Hab LLC“ (EastHub LLC) pokrenuo prvi poslovni informaciono-tehnološki (IT) akcelerator „Ist Hab“ (EastHub) koji će, kako je kazala, srpskim startap kompanijama ponuditi znanje, mentorstvo, logističku podršku i predsatvljanje njihovih ideja na tržištu SAD.\n„Ono što pokušavamo je da prikupimo takozvani rizični kapital koji je potreban startapovima i početnicima u poslovanju, kako bi svoje poslove mogli da predstave globalno, što je osnov za dalji razvoj domaće IT industrije“, rekla je Jovanović u PKS, na prvom predstavljanju kompanija koje su zainteresovane da svoje proizvode plasiraju u inostranstvo.\nDo sada se, kako je istakla, prijavilo više od 100 pojedinaca i kompanija koje će predstaviti svoje ideje i projekte, za koje smatraju da bi mogli da se nađu na zahtevnom inostranom tržištu.\n„Naši inženjeri, koji su priznati u svetu i zaposleni u svetskim istraživačkim centrima i najvećim kompanijama, uglavnom rade na razvoju tuđih proizvoda. Cilj je da sada pomognemo razvoj domaćih softverskih proizvoda i da oni postanu globalni“, rekla je Jovanović.\nIzvršni direktor „Ist Hab LLC“ Vuk Živković naveo je da Srbija ima inovacije u IT sektoru, ali ne postoji sistem koji će da ih uspešno plasira na svetska tržišta i zbog čega je potreban „Ist Hab“.\nPrecizirao je da su, pre finalnog izbora pet srpskih startap kompanija koje će biti predstavljen u SAD, do 10. januara 2019. planirana još dva predstavljanja kompanija.\nNakon toga će, kako je dodao, biti saopšteno koje su kompanije odabrane za učestvovanje u „Ist Hab“ poslovnom akceleratoru.\nOdabranim kompanijama će biti plaćene avio karte, kancelarijski prostor, mentoring, kao i dvonedeljni stručni pogram u SAD, nakon čega će im biti omogućeno da svoje ideje predstave potencijalnim investitorima.\nŽivković je istakao da će biznis akcelerator biti finansiran iz sopstvenih sredstava, precizirajući da iza „Ist Haba“ stoje dva venčr fonda, a u planu je i kasnija dokapitalizacija venčr fonda koji bi investirao u startap kompanije.\n„Ist Hab“ je osnovao kancelarije u SAD i to u Majamiju, Njujorku, Detroitu, Feniksu i Rali.\nIz PKS su pozvali i druge IT kompanije sa idejama koje žele da realizuju, da se prijave za projekat.\nKineski putari garantuju kvalitet\nEvro sutra 117,95 din\nNA LICU MESTA: Kroz Grdelicu milina voziti\nNevreme i bolest uništili 80 odsto roda maline i kupine, proizvodjači traže hitnu…\nEU negira da su evropski automobili pretnja za SAD\nVučić sa misijom MMF-a: Postoji mogućnost za povećanje plata i penzija u Srbiji\nPopović: Srbija je već postala centar inovacija\nVUČIĆ SE SASTAO S DELEGACIJOM MMF-a: Privredni rast ove godine 3,5 odsto, sledeće 4…\nStanić: Imati celu banku na mobilnom… uskoro i u Srbiji\nPOSLE 130 GODINA: Kilogramu nova formula\nGugl prekida sve veze sa Huavejom\nMali:Tender za Komercijalnu najkasnije početkom juna\nVučić sa misijom MMF-a: Postoji mogućnost za povećanje plata i penzija…\nNevreme i bolest uništili 80 odsto roda maline i kupine, proizvodjači…


Adonis Pefkohori se nalazi se nalazi u centru Pefkohorija, na oko 80 metara od mora i šetališta. To je hotel apartmanskog tipa, smešten je u blizini prodavnica, butika, kafića i restorana. U ponudi su dvokrevetni i trokrevetni studiji kao i četvorokrevetni apartmani na drugom spratu i visokom prizemlju.\nKorišćenje klima-uredjaja je uključeno u cenu u julu i avgustu, za ostale mesece doplata iznosi 5€ dnevno.\nrecepcija, kafe bar\nkupatilo, opremljena mini kuhinja, TV, klima-uredjaj, terasa sa ganriturom za sedenje\nU ponudi su dvokrevetni i trokrevetni studiji kao i četvorokrevetni apartmani, koji se nalaze u visokom prizemlju i na drugom spratu. Sve smeštajne jedinice poseduju opremljen kuhinjski deo, kupatilo/wc, terasu, TV, wifi internet i klima uredjaj (uključen u cenu aranžmana za jul i avgust, za ostale mesece uz doplatu na licu mesta, od 5€ dnevno).


ZAKON O UREĐENJU SUDOVA: NAJAVLJENA RACIONALIZACIJA RADA PRAVOSUDNIH ORGANA\nMinistar pravde u Vladi Republike Srbije Nikola Selaković razgovarao je, tokom zvanične posete Subotici, sa predsednicima sudova i javnim tužiocima o uslovima i rezultatima rada ovih pravosudnih institucija.\nOn je, govoreći o racionalizaciji rada i troškova, najavio da u narednom periodu Ministarstvo pravde planira formiranje centralizovanih, odnosno zajedničkih administrativnih službi za potrebe pravosudnih institucija.\nSubotica je, kako je rekao, dobar primer za to, budući da su sudovi i tužilaštva smešteni u okviru iste zgrade.\nMinistar je objasnio da informatička ili služba računovodstva mogu da budu zajedničke za veći broj pravosudnih organa u svim onim slučajevima gde to uslovi dozvoljavaju, kao na primer u manjim mestima gde su sudovi i tužilaštva u neposrednoj blizini ili su smešteni u istoj zgradi.\nPrema njegovim rečima, nedavne izmene i dopune Zakona o uređenju sudova predviđaju takvo organizovanje administrativnih poslova.\nSelaković je poručio da će takav način funkcionisanja pomoćnih službi doprineti racionalizaciji troškova i jednoobraznom radu pravosudnih organa, što dovodi do bolje kontrole i efikasnosti.\nMinistarstvo će, kako je potvrdio, nastaviti da pruža podršku unapređenju infrastrukturnih i kadrovskih kapaciteta pravosudnih institucija.\nOn je dodao da je do sada više od 60 odsto odobrenih zapošljavanja za potrebe pravosudnih institucija bilo za potrebe javnih tužilaštava, u cilju jačanja primene novog Zakonika o krivičnom postupku, odnosno tužilačke istrage.\nIzvor: Press služba Vlade Republike Srbije, 3.8.2014.


Šeranić: Srpska u februaru očekuje prvu seriju od 200.000 doza ruske vakcine | Trebinje Live\nRepublika Srpska u februaru očekuje prvu seriju od 200.000 doza vakcine protiv virusa korona ruske proizvodnje "Sputnjik V", rekao je za rusku državnu agenciju RIA Novosti ministar zdravlja i socijalne zaštite Republike Srpske Alen Šeranić.\n"Vlada Republike Srpske je preko Predstavništva Republike Srpske u Moskvi, te uz učešće ovlaštenog distributera, pokrenula aktivnosti na dopremanju vakcine iz Rusije ka Republici Srpskoj i ovaj proces je u završnoj fazi", objasnio je ministar Šeranić.\n"Poslije pregovora sa distributerima vakcine utvrđen je početni obim. U prvoj fazi iznosio bi oko 200.000 doza, koje se, prema planiranoj dinamici isporuke, očekuju početkom februara, a nastaviće se u martu. Tada će se dopunjavati kako se šire", rekao je ministar agenciji RIA.\nŠeranić je ukazao da su svi uslovi za skladištenje i upotrebu "Sputnjika V" obezbijeđeni u RS, a Institut za javno zdravstvo u Banjaluci biće odgovoran za imunizaciju.\nEvo šta Trebinjci kažu o sinoćnjem zemljotresu (Video)\nU države EU samo uz digitalni sertifikat o vakcinaciji!?\nTrebinje izdvaja oko pola miliona KM za pronatalitetnu politiku i pomoć porodici\nU RS 159 novozaraženih, u Trebinju novih 20 slučajeva


Arhiva vesti 17.08.2016 - Naslovi.net\nBožović: Moramo disciplinovanije nego u Nišu (video)\nHot sport 17.08.2016\nŠef stručnog štaba Crvene zvezde Miodrag Božović i fudbaler Aleksandar Katai govorili su pred novinarima o predstojećoj utakmici između Sasuola i Crvene zvezde. Zvezdin trener očekuje da sutra, kao i narednog četvrtka, velika borba i… »\nDnevnik: U boj za evropsku jesenMondo: Zvezda u Italiji: Ko dobije na boku, taj pobeđujejoš 16 povezanih\nOI Rio 2016: Bogdanovićeva u finalu, nova medalja za Srbiju!\nReprezentativka Srbije u tekvondou Tijana Bogdanović savladala je Meksikanku Icel Adilene Manhares Bastidas u polufinalu Olimpijskih igara. u katagoriji do 49 kilograma sa 10:0 u poenima i na taj način obezbedila Srbiji drugu medalju na Igrama. Njena… »\nSportski žurnal: SAD, Australija i Španija ubedljivim igrama do polufinala, Kenguri čekaju OrloveSportske.net: GOTOVO!!! TIJANA DONELA SRBIJI DRUGU MEDALJU!!!još 16 povezanih\nRusija koristi iransku vazduhoplovnu bazu\nBEJRUT - Istaknuti član iranskog parlamenta potvrdio je da Rusija koristi iransku vazduhoplovnu bazu Šahid Nodžeh za vazdušne udare u Siriji. Alaedin Boroudžerdi, šef parlamentarnog odbora za nacionalnu bezbednost i spoljnu politiku, izjavio je… »\nGlas Amerike: Ruski vojni avioni ponovo poleteli iz IranaPravda: Ovako tuku ruski bombarderi: U jednoj akciji pobili 150 džihadista (video)još 13 povezanih


ZZJZ "Timok" Zaječar: Stigla vakcina protiv HPV - Tempo Naxi radio\nZZJZ „Timok“ Zaječar: Stigla vakcina protiv HPV\n8. јуна 2022. 8. јуна 2022. Zoran Nikolic\nVakcina protiv oboljenja izazvanih humanim papiloma virusima (HPV) – „Gardasil 9“, dopremljena je u Zavod za javno zdravlje „Timok“ Zaječar.\nU toku narednih dana izvršiće se distribucija iste do domova zdravlja na teritoriji nadležnosti Zavoda (Zaječarskog i Borskog okruga), gde će se vršiti vakcinacija.\nU skladu sa Zakonom o zaštiti stanovništva od zaraznih bolesti, Pravilnikom o imunizaciji i načinu zaštite lekovima i Pravilnikom o programu obavezne i preporučene imunizacije stanovništva od zaraznih bolesti, radi se o preporučenoj imunizaciji protiv HPV. To je imunizacija koju je u obavezi da preporuči doktor medicine ili specijalista odgovarajuće grane medicine (epidemiolog, pedijatar, ginekolog).\nVakcina se preporučuje kod dece starije od 9 godina, pre prvih seksualnih odnosa, a prvenstveno kod dece sedmih razreda osnovnih škola tokom sprovođenja sistematskih pregleda, kao i u skladu sa odobrenim sažetkom karakteristika leka od strane ALIMS-a.\nVakcina „Gardasil 9“ je odobrena za primenu kod žena i muškaraca, uzrasta 9 godina i starijih, za prevenciju premalignih i malignih lezija cerviksa, vulve, vagine i anusa i prevenciju anogenitalnih bradavica izazvanih specifičnim tipovima HPV.\nVakcina se daje u dve doze, u razmaku od 6 (šest) meseci za uzrast 9-14 godina, a starijima u tri doze po šemi 0,2,6 meseci, stoji u saopštenju ZZJZ „Timok“ Zaječar.\nAnsambl zaječarskog pozorišta “Zoran Radmilović” gostuje u Vinkovcima sa predstavom „Pokondirena tikva“\nStanovnici Grlišta i u četvrtak bez vode


Ministarstvo i Mirjana Karanović tvrde da je priča o uvredi izmišljena : Crveni tepih\nMinistarstvo i Mirjana Karanović tvrde da je priča o uvredi izmišljena\nMinistarstvo kulture, informisanja i informacionog društva očekuje da će tužilaštvo po službenoj dužnosti istražiti naručioce izmišljotina informacija o verbalnom napadu ministra Predraga Markovića na glumicu Mirjanu Karanović.\nPojedini mediji objavili su juče da je ministar Marković na otvaranju manifestacije “Dani Žanke Stokić”, navodno, na kritike koje mu je upitila Mirjana Karanović uzvratio rečima: “Marš lezbejko”, što je Ministarstvo kulture demantovalo.\n“Zgroženi smo govorom mržnje koju ova izmišljotina promoviše i prema ministru i prema Mirjani Karanović i prema LGBT populaciji”, navodi se u saopštenju Ministarstva kulture.\nMinistartvo kulture je saopštilo da je primilo izvinjenje organizatora manifestacije “Dani Žanke Stokić”, na kojoj se incident navodno dogodio.\nMirjana Karanović ranije je, takođe, demantovala tvrdnje medija i nevladinih organizacija da ju je ministar kulture uvredio.\nOna napominje da se na manifestaciji “Dani ŽankeStokić”, u selu Rabare kod Požarevca, ni tokom njenog pozdravnog govora, ni kasnije, nisu odigrale stvari o kojima pišu beogradski tabloidi. Precizirala je da joj je novinar jednog dvenog lista saopštio da je “ministar nazvao lezbejkom”, ali da ona to nije čula. “Taj novinar mi je rekao, ja to nisam čula, ali da je Predrag Marković to rekao u prisustvu žene iz organizacije”, dodala je Karanović. “Kada sam je nazavala, ona mi je kazala da to nije istina”, istakla je glumica i zaključila da ne može da shvati ko je i zbog čega iskonstruisao ovakav događaj.


Biznis Autor:Beta11. maj. 202115:34 > 20:192 komentara\nAmerička privredna komora u Srbiji (AmCham) objavila je danas da se privreda Srbije oporavlja brže nego što su članice te asocijacije očekivale i to zahvaljujući oporavku svetske privrede, kao i fiskalnim i monetarnim podsticajima države.\nSudeći po privrednim rezultatima za prvi kvartal ove godine, Srbiju čeka uspešnija godina, uz povoljnije projekcije rasta, navedeno je u saopštenju.\nPredsednik UO AmCham u Srbiji: Privrednici su sada oprezniji oko zaduživanja\n04. maj. 2021 47\nOporavak privrede Srbije podstakli su fiskalni i monetarni stimulansi, ublažavanje epidemioloških mera, ali i oporavak svetske privrede, uz povoljnije odnose izvoznih i uvoznih cena, zaključak je okruglog stola na kome su učestvovali profesor Ekonomskog fakulteta u Beogradu Milojko Arsić i predsednik AmCham-a Zoran Petrović.\n„U 2021. godini privreda Srbije bi mogla da ostvari rast od pet do šest odsto, spoljna trgovina rast od oko 10 odsto, ali se u narednim kvartalima očekuje i rast spoljnog deficita. Istovremeno, strane direktne investicije će verovatno biti nešto niže nego prošle godine, inflacija će rasti tokom prve polovine godine, a javni dug će preći 60 odsto BDP-a“, istakao je Arsić.\nOn je ukazao i da je fiskalna pozicija Srbije održiva, te da će ostati održiva i nakon realizacije planiranog deficita 2021. godine.\n„Javni dug će verovatno preći 60 odsto BDP-a zbog čega je neophodno da se u narednoj godini fiskalni deficit smanji na dva do tri odsto BDP-a. Pozitivno je što je planiran visok rast javnih investicija u ovoj godini, ali je potrebno da se unapredi efikasnost javnih investicija u svim fazama njihove realizacije“, rekao je Arsić.\nPredsednik AmCham-a Zoran Petrović naveo je da je ta privredna asocijacija tokom aprila sprovela anketu među kompanijama članicama koja pokazuje optimistične prognoze za rast srpske privrede.\n„Optimizam članica AmCham-a za ovu godinu se ogleda u činjenici da je njih gotovo dve trećine ostvarilo ili prebacilo planove za prvi kvartal tekuće godine“, izjavio je predsednik AmCham-a Zoran Petrović.\nDodao je ni da optimizam po pitanju zapošljavanja ne jenjava, jer 37 odsto planira da zaposli nove ljude, dok 57 odsto planira da ostane na nivou od prošle godine.\nDodatno, čak 65 odsto kompanija smatra da će ostvariti rast poslovanja i u odnosu na 2019, ali i 2020. godinu.\n„Da bismo naša optimistična očekivanja uspešno i sproveli u delo, apsolutni preduslovi za to su unapređenje vladavine prava, efikasnost pravosuđa i smanjenje korupcije uz unapređenje transparentnosti zakonodavnog procesa, a posebno praćenje primene propisa i merenja njihovog efekta“, zaključio je Petrović.\nČlanice AmCham su opreznije prema investiranju u odnosu na istraživanje septembra 2020. Tada je 75 odsto reklo da planira investicije, a sada samo 45 odsto.\nZa olakšaavanje vakcinacije za zaposlene koji to žele je 67 odsto anketiranih kompanija, a 62 odsto smatra da bi u tome poomogla veća informisanost zaposlenih o vakcinaciji.\nO ciljevima komore, ali i anketi među članicama o prognozama privrednog rasta za Dan uživo TV N1 govorio je Zoran Petrović, predsednik AmChama i predsednik Izvršnog odbora Rajfajzen banke, a celo gostovanje možete pogledati u video prilogu na početku teksta.\nAmChamAmerička privredna komoraprivreda


Najposećeniji letnji festivali u Evropi - Pametnica.rs\nNajposećeniji letnji festivali u Evropi\nPravo je vreme za kupovinu karata po pristupačnim cenama!\nNa području cele Evrope se svake godine održava stotine muzičkih festivala za ljubitelje najraznovrnijih pravaca u muzici, zabave na otvorenom i pre svega putovanja. Predstavljamo vam listu najposećenijih evropskih festivala kako biste mogli da se propremite za svoje ovogodišnje nezaboravno iskustvo.\nOvaj dobro poznati i nagrađivani muzički festival na Petrovaradinskoj tvrđavi se sa razlogom nalazi na vrhu liste, jer se prostor na kome se održava smatra jedinstvenim. Jedinstven je i po tome što je započet na inicijativu studenata koji su se borili za mir i demokratiju na prostoru Srbije i celog Balkana. Prošle godine, broj posetilaca nadmašio je 200,000 a ove godine se očekuje i više ljudi na ovom festivalu koji se održava na 2 lokacije – na novosadskoj tvrđavi i na budvanskoj obali Jadrana.\nSecret Garden Party (Engleska)\nFestival najbolje opisan rečenicom: nadrealan letnji kamp za hedoniste. Zaista jeste jedno fenomenalno festivalsko iskustvo na obali jezera pokraj grada Huntingdon, (Cambridge). U velikoj i bujnoj bašti, pored izvođača koji su zaduženi za dobru muziku, organizuje se i mnoštvo najzanimljivijih aktivnosti i ekscentričnih takmičenja koje upotpunjuju ovaj spektakl. Dobra vest je da se festival održava i ovog jula, a loša da je slobodnih mesta u kampu sve manje.\nVeć izuzetno dobro posećen festival elektronske muzike poznat na globalnom nivou. Ovaj festival je inspirisan bajkama i bajkovite elemente uspevaju da pretoče u opipljivu realnost specijalnim efektima, pirotehnikom i obraćajući pažnju na najsitnije detalje. Prošle godine je celokupno kraljevstvo kraljice Melodije bilo preplavljeno pozitivnom energijom i imalo je snage za igranje do poslednjih zvukova muzike. Ogromnu poljanu preplave ljudi u šarenim kostimima, njihovi šatori i kamperi u raznim bojama, koji su se mnogima pokazali kao idealno prevozno sredstvo. Trenutno na tržištu najpopularniji su Iveco kamperi. Snimci iz vazduha mogu preneti delić atmosfere i eksploziju boja, po kojima je Tomorrowland i poznat.\nGlastonbury Festival (Engleska)\nOvaj festival nazivaju i „tatom svih festivala“, ipak je prvi održan 1970. godine u organizaciji jednog farmera koji je Led Cepelin i T. Rex, gostujuće bendove, platio u ratama od novca sa svoje mlekarske farme. Danas ovaj festival ima mnogo veće razmere, ima mnogo više posetilaca iz raznih delova Ujedinjenog Kraljevstva, Evrope, pa i sveta, koji, usred neobrađene zemlje i farmerskih poseda, formiraju jedan pravi mali grad pun muzike, boja i dobrog raspoloženja.\nZiget je jedan od najvećih multikulturalnih festivala u celoj Evropi čiji prvi otkucaji sežu u 1993. godinu. Blizu 400,000 fanova iz preko 70 država će se i ovog avgusta uputiti ka predivnom ostrvu u srcu Budimpešte gde će uživati u još jednom sedmodnevnom iskustvu neprestanog partijanja, live koncerata i sjajnoj festivalskoj atmosferi. Kao prevozno sredstvo i mesto za spavanje, mnogi će i ove godine izabrati Iveco Daily kampere, obzirom na to da je mesta za noćenje sve manje. Na mađarskog jeziku „sziget“ znači ostrvo, ali u Budimpešti „Sziget“ znači „elektronski pojačan, ekscentričan zabavni park“. Ovaj zabavni park je početkom ove godine počastvovan i nagradom za „najbolji veći evropski festival“.\nPrema sajtu Best European Destinations, ovo je Top 5 evropskih muzičkih festivala u Evropi, ali kao što smo rekli na početku, u Evropi ih ima na stotine, zato se upustite u istraživanje novih i jedinstvenih iskustava i pronađite onaj/one koje ćete posetiti ove godine.\nmuzika zurka letovanje leto prevoz putovanja festivali


Istraživanje "Obrasci korupcije - Crna Gora 2017", sprovedeno je u saradnji sa Rokfeler fondacijom na uzorku od 1.027 ispitanika.\nGlavni metodolog CEDEM-a, Miloš Bešić, kazao je da 64 odsto građana smatra da je korupcija u Crnoj Gori izražen problem.\n"Da je korupcija veoma izražen problem smatra 28,1 odsto građana, a 36 odsto njih kaže da je izražen problem. To je jako visok procenat, ali je niži u odnosu na 2013. godinu kada je taj procenat kumulativno iznosio 71,7 odsto", saopštio je Bešić.\nOn je istakao da 66,9 odsto građana na osnovu ličnih iskustava formira stav o korupciji.\n"Lična iskustva su postala ključni izvor na osnovu koga građani procjenjuju da li u društvu ima korupcije. Ako pogledamo trend vidimo da su lična iskustva sa 40 odsto 2013. porasla na 66, 9 odsto ove godine. To je jedna veoma dramatična razlika", istakao je Bešić.\nPrema njegovim riječima, u protekle četiri godine, došlo je do velikog porasta broja onih koji su rekli da su imali ličnih iskustava sa korupcijom, na 28,6 odsto, u odnosu na 2013. godinu kada je taj procenat iznosio 11,1 odsto.\n"Od onih koji su imali kontakt sa određenim službama, prilikom posjete ljekaru, 40,1 odsto ispitanika kaže da su koristili veze i poznanstva, plus četvrtina onih koji su davali novac ili poklone što kumulativno predstavlja jako visok procenat od 65 odsto", istakao je Bešić.\nOn je, kao moguće razloge povećanja broja ličnih iskustava, naveo "oslobađanje građana" da govore o korupciji jer je došlo do javnih priznanja o učestvovanju u korupciji.\n"Smatram da je do porasta prijavljivanja ličnih iskustava u koruptivnim radnjama, došlo zbog nekoliko velikih slučajeva korupcije koji su se rasvjetlili, i gdje je došlo do priznanja visoko rangiranih pojedinaca u društvu, o učestvovanju u korupciji. Takva situacija proizvodi reakciju kod građana gdje lakše identifikuju i lakše govore o korupciji", objasnio je Bešić.\nBešić je ukazao da veliki broj građana smatra je u javnim službama prisutna praksa davanja i primanja mita i da bi javni službenici uzimali novac ili poklone.\n"Da skoro niti jedan javni službenik ne uzima novac ili poklone smatra samo 4,5 odsto građana. Da to rade neki javni službenici vjeruje 30,1, odsto, da to radi veliki broj njih smatra 30 odsto, a da to rade gotovo svi javni službenici vjeruje 14,1 odsto ispitanih", saopštio je Bešić.\nPrema njegovim riječima preko 56 odsto građana smatra da se ljekarima i zdravstvenim radnicima mora ponuditi novac ili usluga da bi oni radili ono što treba da rade.\n"Da se policajcima mora ponuditi novac ili usluga da bi radili ono što treba da rade vjeruje 50,4 odsto građana, onda slijede carinici 49,5 odsto, pa inspektori i sudije", pojasnio je Bešić.\nOn je ukazao da, 55,8 odsto građana kaže da se korupcija dešava zbog ustaljene navike i da je korišćenje veza i poznanstava posebno problematično.\n"Crna Gora je prirodno, kulturološko i tradicionalno tlo koje omogućava razvoj korupcije i izgrađene socijalne mreže omogućavaju da se koruptivni mehanizam aktivira po potrebi", ocijenio je Bešić.\nPrema njegovim riječima, spremnost da se prijavi korupcija je opala u poslednje četiri godine za deset odsto, pa bi danas, kako je istakao, svega 30 odsto građana bilo spremno da prijavi ovu negativnu pojavu.\nBešić je objasnio da su razlozi neprijavljivanja korupcije, uglavnom, strah od posljedica i stav da je ona teško dokaziva.\n"Svaki peti građanin se boji da prijavi korupciju, svaki četvrti ne vjeruje da bi došlo do istrage, i više nego svaki četvrti smatra da je teško da se korupcija dokaže", pojasnio je Bešić.\nOn je rekao da trećina građana smatra da će ulaskom u Evropsku uniju, nivo korupcije u Crnoj Gori ostati na približno istom nivou i da je dobro što građani prepoznaju da sami čin ulaska u EU ne donosi rješenje problema.\nPrema njegovim riječima, građani Crne Gore nisu zainteresovani za politiku kao što se smatra.\n"Interesovanje za politiku je relativno na niskom nivou. Veoma zainteresovanih građana je 8,3 odsto uz donekle zainteresovane sa 34,8 odsto, a svaki četvrti se apsolutno ne bavi politikom, dok svaki treći građanin uglavnom nije zainteresovan", rekao je Bešić.\nKada je o izvoru političkih informacija riječ, kako je kazao, televizija je i dalje broj jedan, a prati je interenet.\n"Štampa i radio su sve manje prisutni kao izvor informisanja. Internet je preuzeo poziciju od štampe. Ako pogledamo 2013. godinu vidjećemo da su ljudi tada politička dešavanja više pratili u štampi nego na interentu", objasnio je Bešić.\nOn je ukazao da je od 2013. do 2017. povećan stepen povjerenja u sve medije.\n"Ljudi u manjoj mjeri prate politiku, ali oni koji prate politiku medijima vjeruju u većoj mjeri nego što je to bio sličaj prije četiri godine", rekao je Bešić.\nOn je napomenuo da su građani danas u nešto većoj mjeri spremniji na radikalne političke akcije nego što je to bio slučaj prije četiri godine.


RTS :: Krenula na letovanje ne znajući da je trudna, porodila se na plaži u Italiji\nZanimljivosti Krenula na letovanje ne znajući da je trudna, porodila se na plaži u Italiji\nsubota, 08. avg 2020, 16:42 -> 19:26\nIzvor: RTS, wantedinmilan.com\nTuristkinja koja je u Italiji bila sa porodicom na odmoru, sa letovanja se, umesto sa suvenirima, u Austriju vraća sa još jednim detetom.\nKrijući se sa dvoje dece i suprugom od sunca u hladu na plaži, 45-godišnja Austrijanka osetila je da joj nije dobro, piše portal Wanted In Milan.\nVikala je da joj je neophodna pomoć, što su čuli zaposleni u održavanju i obezbeđivanju kupališne zone i momentalno preko razglasa pozvali medicinske radnike, ukoliko ih ima na plaži.\nBeba je na svet došla za svega nekoliko minuta – pre nego što je stigla ekipa Hitne pomoći.\nPaolo je sedmo dete austrijskog bračnog para koji kada se uputio na odmor u italijansko mesto Katolika nije ni naslućivao da očekuje prinovu.\n(nedelja, 09. avg 2020, 15:00) - anonymous [neregistrovani]\n(nedelja, 09. avg 2020, 14:11) - anonymous [neregistrovani]\n(nedelja, 09. avg 2020, 08:44) - anonymous [neregistrovani]\n(nedelja, 09. avg 2020, 01:47) - anonymous [neregistrovani]\n(subota, 08. avg 2020, 19:03) - anonymous [neregistrovani]\n(subota, 08. avg 2020, 18:03) - Маторац [neregistrovani]\n(subota, 08. avg 2020, 18:00) - Драагооољуб [neregistrovani]\n(subota, 08. avg 2020, 17:40) - anonymous [neregistrovani]


UEFA odredila - Evo ko će deliti pravdu u Lisabonu, ove sezone je sudio i Zvezdi - Sportske.net\nRemi Portugalaca "očekivan", sad prete Srbiji, Luka Jović ima odgovor!Duća otkrio da li je spreman za Portugalce!Krstajić otvoreno o Portugalu, otkrio zbog koga nema sna!Dmitrović priznao, zbog Zvezde želeo da pobegne iz kuće!Prava "epidemija", Krstajić ne računa na još jednog "Orla"!\nJoš dva dana ostalo je do starta naše reprezentacije u kvalifikacijama za Evropsko prvenstvo.\n''Orlovi'' u ponedeljak od 20:45h gostuju u Lisabonu, gde će odmeriti snage sa domaćom selekcijom Portugala koja je sinoć pred svojim navijačima igrala bez golova (0:0) protiv Ukrajine.\nPrethodnih dana smo saznali na koje igrače naš selektor Mladen Krstajić neće moći da računa u ovom meču (Kostić, Matić, Kolarov, Fejsa...), a sada je rešena još jedna dilema - u vezi glavnog sudije koji će deliti pravdu u ovoj utakmici.\nKako je objavljeno na zvaničnom sajtu UEFA, to će biti 37-godišnji Simon Marčinjak iz Poljske, kome će pomagati zemljaci Pavel Sokolnicki i Tomaš Listkijevič.\nMarčinjak je nedavno delio pravdu u revanš utakmici 1/8 finala Lige šampiona, između Barselone i Liona (5:1), a dobro ga pamte i navijači Crvene zvezde, s obzirom da je jesenas na ''Marakani'' bio glavni arbitar u meču prvog kola Lige šampiona protiv Napolija (0:0).\nSudio je prošlog leta i na Svetskom prvenstvu u Rusiji, ali nije dalje odmakao od grupne faze posle pojedinih problematičnih odluka u meču Nemačke i Švedske (2:1), kada nije dosudio penal nad Markusom Bergom.


U Kantonalnom sudu više nema sudija Bošnjaka u predmetima ratnih zločina!\nNaslovnica Hercegovina Mostar U Kantonalnom sudu više nema sudija Bošnjaka u predmetima ratnih zločina!\nMostar – To što će Marin Zadrić, dugogodišnji predsjednik Općinskog suda Mostar, danas stupiti na dužnost sudije Kantonalnog suda u Mostaru ne bi bilo ništa čudno da njegovim imenovanjem nije narušen nacionalni balans u ovoj pravosudnoj instituciji.\nŠtaviše, sudeći prema provjerenim informacijama, odnosno činjenici da je Zadrić primljen nakon konkursa koji je Visoko sudsko i tužilačko vijeće (VSTV) BiH raspisalo nakon odlaska sudije Hame Kebe u penziju, u Kantonalnom sudu u Mostaru više nema sudija Bošnjaka u predmetima ratnih zločina!\nDa je njegovim imenovanjem nacionalna zastupljenost sudija u Kantonalnom sudu Mostar protivna Ustavu i zakonu, VSTV je upozorio i ministar pravosuđa Hercegovačko-neretvanskog kantona Suad Balić.\nOn je, zanimljivo, informaciju o tome da je baš Zadrić novi sudija Kantonalnog suda saznao sa službene stranice VSTV-a.\n– Formiranjem Kantonalnog suda 1999. godine nacionalna struktura bila je u skladu s Ustavom, ali je novim imenovanjem, definitivno, nacionalna zastupljenost sudija protivna Ustavu i zakonu – rekao nam je Balić.\nIz VSTV-a su, pak, na naš upit o tome je li tačno da je Zadrićevim imenovanjem narušena nacionalna struktura u Kantonalnom sudu odgovorili da je konkurs za poziciju sudije bio dva puta raspisan.\n– Konkurs je ponovljen iz razloga što na prvoobjavljenom za ovu poziciju nije bilo kandidata iz reda odgovarajućeg naroda koji su zadovoljavali sve kriterije za ovu poziciju. Praksa je da se prilikom ponovljenog konkursa, ukoliko ponovo nema kandidata koji zadovoljavaju sve potrebne kriterije, imenuje najbolje ocijenjeni kandidat, što je u konkretnom slučaju bio Marin Zadrić – kazali su iz VSTV-a za “Avaz”.\n– Navedenim imenovanjem Kantonalni sud u Mostaru je onemogućen da provodi ustaljenu sudsku praksu da su okrivljeni i predsjednik Vijeća iste nacionalnosti kod suđenja u krivičnim predmetima i predmetima ratnih zločina, jer bi na navedenom referatu radile sudije iste nacionalnosti. Ova praksa je uvedena s ciljem jačanja principa objektivnosti i nepristrasnosti u radu suda i sudija – upozorio je Balić VSTV.


Tihić u Novom Pazaru | Republika Srpska\nNaslovna Bosna i Hercegovina Tihić u Novom Pazaru\nDobar odnos sa Srbijom i ostalim susedima strateški interes BiH, rekao u Novom Pazaru predsedavajući Doma naroda parlamenta BiH Sulejman Tihić. Bošnjaci u Srbiji mogu biti most za uspostavljanje prijateljskih odnosa dve zemlje, istakao Tihić.\nDrugog dana posete Srbiji delegacija Bosne i Hercegovine, sa predsedavajućim Doma naroda parlamenta BiH Sulejmanom Tihićem na čelu, boravi u Novom Pazaru.\n„Strateški interes Bosne i Hercegovine je dobar odnos sa Srbijom i ostalim susedima, Hrvatskom i Crnom Gorom, jer ako imamo dobar odnos sa Srbijom, možemo lakše rešavati probleme u Bosni i Hercegovini“, rekao je predsedavajući Doma naroda parlamenta BiH Sulejman Tihić.\nTihić je ocenio da Bošnjaci u Srbiji mogu biti most za uspostavljanje dobrih i prijateljskih odnosa dve zemlje.\nNakon posete Stranci demokratske akcije Sandžaka Tihić, koji je i predsednik SDA, rekao je da se zalaže za prava bošnjačke zajednice u Srbiji, u skladu sa evropskim konvencijama.\n„Naišli smo na razumevanje predsednika Borisa Tadića, kao i cele demokratske Srbije. Smatramo da je važno da pomognemo bošnjačkoj zajednici u oblasti obrazovanja i kulture, da prenesemo naša iskustva i odredjene programe iz nacionalne grupe predmeta, kao i da uspostavimo saradnju dva Državna univerizteta u Novom Pazaru i Sarajevu“, rekao je Tihić.\nTihić je naglasio da je cilj delegacije na čijem je uspostavljanje boljih odnosa dve zemlje.\nPredsednik SDA Sandžaka Sulejman Ugljanin je podsetio da se na 20-togodišnjicu osnivanja SDA u Sarajevu ta stranka ponovo povezuje kroz telo za koordinaciju svih stranaka demokratske akcije sa prostora bivše Jugoslavije.\n„SDA je parlamentarna stranka u svim bivšim jugoslovenskim republikama. To nam daje mogućnost da mi kao stranka budemo most povezivanja i obnavljanja veza, saradnje i uspostavljanje novih odnosa na osnovama poverenja i sigurnosti, kao i svega što će omogućiti sveopšti napredak i ekonomski razvoj“, rekao je Ugljanin.\nMinistar bez portfelja Ugljanin rekao je da je delegacija BiH najviša delegacija koja je posetila Srbiju.\nSulejman Tihić posetio je i državni univerzitet u Novom Pazaru. Rektor univerziteta Ćamil Dolićanin ocenio je da će poseta Sulejmana Tihića Beogradu i Novom Pazaru doprineti i unapređenju saradnje visokoškolskiih ustanova dve zemlje.\n„Obzirom na to da već imamo potpisan sporazum o saradnji sa univerzitetom u Sarajevu, doći će do praktične razrade planova na svim poljima, kako nauke tako i obrazovanja“, rekao je Dolićanin.\nPosle posete ovoj visokoškolskoj ustanovi, Tihić je naglasio da su u njegovoj delegaciji ministar obrazovanja i prorektor Univerziteta u Sarajevu.\n„Upoznajemo se sa radom i dostignućima ovog univerziteta, kako bismo mogli da potaknemo još bolju saradnju sa univerzitetom u Sarajevu“, rekao je Tihić.\nTokom dana Tihić će posetitii Bošnjačko nacionalno veće gde će mu biti uručena Zlatna plaketa tog veća, za „izuzetan doprinos procesu vraćanja poverenja izmedju država i naroda na Balkanu, saradnji Bosne i Hercegovine i Srbije, kao i na podršci ostvarivanju nacionalnih prava sandzačkih Bošnjaka u Srbiji“.


U okviru 16. međunarodnog sajma EKOBIS, federalni ministar poljoprivrede, vodoprivrede i šumarstva Šemsudin Dedić, gradonačelnik Bihaća Šuhret Fazlić i načelnik Sanskog Mosta Faris Hasanbegović potpisali su danas u Bihaću dva ugovora za projektovanje i nadzor nad radovima na sistemima navodnjavanja u Bihaću i u Sanskom Mostu. Projekt implementira Vlada Federacije Bosne i Hercegovine uz finansijsku potporu Međunarodne asocijacije za razvoj (IDA) - Svjetske banke.\nOvom prilikom Dedić je naglasio da je jedan od prioriteta koje je sebi postavio kao ministar pronalaženje sistemskih rješenja za probleme poljoprivrednika.\n- Navodnjavanje poljoprivrednog zemljišta spada u najbitnije projekte koje provodi Federalno ministarstvo poljoprivrede, vovoprivrede i šumarstva. Projekat se uspješno realizuje u deset općina Federacije BiH, među kojima su i Bihać i Sanski Most. Cilj je da udvostručimo površinu zemljišta koje se navodnjavaju u našem entitetu. Pretpostavke postoje, a to je veliko vodno bogatstvo, prije svega naše rijeke poput Une i Sane - kazao je ministar.\nPrema njegovim riječima, ovim projektom rješava se sve učestaliji problem suša.\n- Djelujemo preventivno i osiguravamo da naši proizvođači ne trpe štete, koje samo u jednoj godini znaju biti veće od ukupnog ulaganja u ove sisteme. Istina je da se radi o velikim investicijama, ali su koristi i prednosti dugoročne. Ne samo da ćemo spriječiti posljedice suša, koje su sve izražajnije i zbog klimatskih promjena, već se navodnjavanjem općenito povećavaju prinosi i stepen korištenja zemljišta, znatno se poboljšava kvalitet plodova, a otvaraju se i mogućnosti druge sjetve - istakao je.\nKroz realizaciju Projekta razvoja navodnjavanja na području Bihaća i Sanskog Mosta bit će razvijena primarna i sekundarna mreža za navodnjavanje i odvodnju na području mjesnih zajednica Klokot - Papari i Bakšaiš u Bihaću, odnosno u mjesnim zajednicama Šehovci i Trnava u Sanskom Mostu. Vrijednost ovog projekta na području ove dvije općine iznosi skoro tri miliona KM, saopćeno je iz Federalnog ministarstva poljoprivrede, vodoprivrede i šumarstva.


BalkanMagazin :: Brisel ne koči radove na Južnom toku\npetak, 27. decembar 2013 10:17\n„Južni tok” će, bez obzira na sve, u martu nastaviti da se gradi kako je i planirano, rekla je ministarka energetike Zorana Mihajlović, najavljujući da će se u 2014. godini ministarstvo na čijem je čelu pozabaviti reformisanjem javnih preduzeća, „Srbijagasa” i EPS-a.\nSrbija će učestvovati u svim razgovorima oko „Južnog toka”, koji u januaru u Briselu treba da se održe sa ministrima energetike svih zemalja učesnica u tom projektu, rekla je Zorana Mihajlović, ministar energetike, razvoja i zaštite životne sredine na jučerašnjoj konferenciji za novinare u Vladi Srbije, posvećenoj rezultatima u 2013. i prioritetima u 2014. godini.\n„I ja ću prisustvovati tom sastanku. Očekujem da se čuju predlozi kako da se ovo pitanje reši. „Južni tok” će, bez obzira na sve, u martu nastaviti da se gradi, kako je i planirano. Kada se pogleda ugovor o „Južnom toku“, jasno da on nije u skladu sa Trećim energetskim paketom EU, ali to ne znači da će izgradnja stati dok se o tome razgovara,” istakla je ministarka energetike ponovivđi da je Srbija zauzela stav da će se po ovom pitanju ponašati onako kako se dogovore Moskva i Brisel.\nMihajlovićeva je, takođe, istakla da će novi zakon o energetici, koji je u javnoj raspravi, u potpunosti primenjivati odredbe Trećeg energetskog paketa EU.\nNa novinarsko pitanje o tome zašto je ruski „Gazprom” odobrio pozajmicu od 75 miliona evra Srbiji za osnivački ulog u zajedničkom preduzeću za izgradnju „Južnog toka”, umesto kredita uz državnu garanciju, ministarka je odgovorila da budžet Srbije za 2014. godinu ne daje mogućnost za izdavanje novih garancija i povećanje zaduženosti i da nema razloga da se na radi na taj način ako postoje i druga rešenja.\nMihajlović je istakla da će jedan od prioriteta tokom 2014. svakako biti reformisanje javnih preduzeća, „Srbijagasa“ i Elektroprivrede Srbije, koji će u prvom kvartalu naredne godine postati akcionarsko društvo.\nNajavljujući da će vlada uskoro doneti odluku o finansijskom restrukturiranju „Srbijagasa“ Mihajlović je dodala da će i EPS, takođe, morati brže da se menja u sledećoj godini, jer se od 1. januara 2014. godine liberalizuje tržište električne energije na srednjem naponu.\n„Mislim da se EPS probudio, a očekujem da se stvari pokrenu i u Srbijagasu,” rekla je Mihajlović tvrdeći da svaki dan koji se gubi u tome što se „Srbijagas” ne reformiše državu košta ne samo novca već i otvorene mogućnosti da neko preuzme to preduzeće za dugove.\n„Sigurana sam da to Vlada Srbije neće, a posebno neće Ministarstvo eneretike jer su „Srbijagas” i Elektroprivreda Srbije dva stožera u eneregetici Srbije i ne treba da se privatizuju nego da budu razvojna šansa zajedno sa svim infrastrukturnim projektima. U narednih mesec dana „Srbijagas” će biti finansijski restukturiran. Ali, pored toga mora da se uradi i organizaciono reformisanje. To znači postojanje dva preduzeća, koja će biti akcionarska društva u državnom vlasništvu,“ rekla je Zorana Mihajlović, ističući da nije postojala politička volja da se „Srbijagas” i ostala javna preduzeća reformišu, što je još jedan od razloga za vanredne izbore.\nNapominjući da će 2014. godina biti bitna i zbog realizacije investicija u sektoru energetike Mihajlović je najavila javni poziv za dodelu lokacija za izgradnju 142 mini-hidroelektrane, koji će u domaćoj i stranoj štampi biti raspisan 30. Decembra. Prvi memorandumi biće potpisani po završetku tendera, koji traje 60 dana.\nU prvom tromesečju 2014. godine biće poznato sa kim će Srbija graditi termoelektranu „Štavalj“ i reverzibilnu hidroelektranu „Bistrica“.\nOd 1. januara 2014. godine, počeće sa radom i Fond za energetsku efikasnost, čiji će budžet zbog ušteda u državi biti manji od planiranog i iznosiće 300 miliona dinara.\nPodsećajući na rezultate u 2013. godini Mihajlović je istakla da su, pored ostalog, uređen zakonodavni okvir neophodan za investicije, pripremljene izmene pet zakona iz oblasti zaštite životne sredine i potpisan ugovor za izgradnju nove termoelektrane u Srbiji, posle skoro 30 godina - trećeg bloka u TE „Kostolac“.


Rektorka odgovorila Vučiću: Profesor je dužan da je uz studente - Novinar.rs\nBEOGRAD – Rektorka Univerziteta u Beogradu Ivanka Popović izjavila je da je profesor dužan da bude uz studente čak i kad se ne slažu i ne razumeju, komentarišući zamerke predsednika Srbije Aleksandra Vučića na ishod blokade Rektorata.\n“Htela bih da kažem da iako nisam sedela u svojoj kancelariji, da sam mnogo radila ovih 12 dana. To nije bila nikakva pauza. Profesori su dužni da budu uz svoje studente čak i kad se ne slažu i ne razumeju, zato što smo mi jedinstvena zajednica”, kazala je Popović sinoć za TV N1.\n“Na Univerzitetu postoji druga tradicija aktivnosti koje mogu da bude bliske revolucionarnim: ’68, pa devedesete godine (…) Mislim da kada smo počeli da razgovaramo u okviru onoga što su nadležnosti Univerziteta, da je to bio ključni trenutak kada su naši razgovori postali plodonosni”, ocenila je rektorka.\nPosted in DRUŠTVOTagged #ALEKSANDAR VUČIĆ #BLOKADA #IVANKA POPOVIĆ #REKTORKA #STUDENTI


5 sitnica koje slobodno možemo prećutati partneru, Page 1\nBy RedakcijaPosted on Feb 17, 2018 Feb 17, 2018\nDa bi veza funkcionisala kako treba, neophodno je da se zasniva na dubokom poverenju. Jedino veza koja se zasniva na poverenju može opstati na druge staze. Stvari koje bismo od partnera sakrili, samo bi nas izjedale, a ništa ne bismo postigle. Međutim, da li sa svojim emotivnim partnerom treba da podelimo baš svaku svoju misao?\nPostoje sitnice koje nam padnu na pamet sad, pa ih posle 10 minuta već zaboravimo. Iako su one za nas trivijalne i besmislene, naš partner ih možda neće smatrati kao bezazlene, i zato je ovakve misli, koje nisu od presudnog značaja za vač odnos, bolje zadržati za sebe:\nPročitajte i…Da li znate koji je najčešći muški kompleks?\nPrethodni članak: Navika koja će vam pomoći da smanjite obim struka\nSledeći članak: 17 navika koje vam mogu stabilizovati vezu već u ranoj fazi


Uoči sjednice Vlade RS, zbog visokih cijena goriva, nova blokada saobraćajnica u Banjoj Luci\nMeđu njima je ponovo bio Draško Stanivuković, odbornik PDP-a u banjalučkom parlamentu, koji je jučer priveden, jer se nije odazvao na razgovor u policiji zbog počinjenih prekršaja suprotno odredbama Zakona o javnom okupljanju Republike Srpske i Zakona o osnovama sigurnosti saobraćaja na putevima BiH.\nZa razliku od prethodnih dana, nisu automobilima blokirali saobraćajnice, već su neprestano prelazili preko pješačkog prijelaza u ulici Olimpijskih pobjednika i Mladena Stojanovića i tako vozilima onemogućavali prolaz.\nNakon prijave vozača, policija je uzela podatke od učesnika protesta, koji tvrde da su se na ovaj vid izražavanja nezadovoljstva odlučili uoči današnje sjednice entitetske vlade na kojoj će biti riječi o cijenama goriva.\nStanivuković je rekao i da ovim šalje poruku da, "čim je pušten na slobodu, nastavlja borbu protiv ugnjetavanja građana."\nKazao je da su policajci bili korektni prema njima, a dalje korake, kako kaže, dogovarat će s autoprijevoznicima, koji smatraju da gorivo treba pojeftiniti.\nPogledajte hapšenje zbog blokade saobraćaja u Republici Srpskoj\nBanja Luka Blokade Draško Stanivuković Vlada RS\nI danas protesti zbog goriva: Kilometarske kolone na ulazu u Banju Luku


Ćerimagić: Brexit je za BiH znak da se mora trgnuti iz iluzije - Portal 072info\nĆerimagić: Brexit je za BiH znak da se mora trgnuti iz iluzije\nVelika Britanija je 1. februara tačno u ponoć po srednjoevropskom vremenu postala prva država koja je napustila Evropsku uniju.\nNakon izlaska jedne od vodećih svjetskih sila iz EU, i jedne od pet najjačih evropskih konomija, postavlja se jedino klučno pitanje u ovom trenutku: u kojem pravcu će krenuti EU nakon Brexita?\nAdnan Ćerimagić, analitičar Inicijative za evropsku stabilnost (ESI) iz Berlina kaže da mnogi u EU sa razlogom gledaju na izlazak Ujedinjenog Kraljevstva sa dosta tuge i razočarenja.\nU njemu vide kulminaciju niza loših vijesti i teških procesa koji su krenuli odbacivanjem prijedloga o Ustavu EU u Francuskoj i Nizozemskoj 2005. godine, a nastavili se financijskom i migrantskom krizom te rastom populizma i desničarskih stranaka – smatra on.\nĆerimagić dodaje da je u EU dosta onih koji ovaj trenutak žele iskoristiti da pokrenu razgovore o budućnosti EU, piše Vijesti.ba.\nOni drže kako se EU mora spremiti za izazove koje dvadeset i prvo stoljeće nosi sa sobom, od migracija, digitalizacije i klimatskih promjena do geopolitičkih i vrijednosnih promjena. U tom pravcu ide i Konferencija o budućnosti EU, koja je pokrenuta na inicijativu Njemačke, Francuske i nove Evropske komisije, a koja bi trebala trajati do 2022. godine i pokazati da li EU ima snage za odgovore na većinu otvorenih pitanja – kaže ovaj analitičar.\nNa pitanje ko je veći gubitnik nakon Brexita EU ili Velika Britanija, Ćerimagić ogovara da se Ujedinjeno Kraljevstvo nalazi pred velikim izazovom da definiše i izbori se za svoje mjesto u Evropi i svijetu koji su daleko drugačiji od trenutka kada su postali dio današnje EU.\nNaravno, to sa sobom nosi i dosta unutrašnjih izazova, za koje je u ovom trenutku nemoguće predvidjeti kako će završiti – smatra on.\nKada je u pitanju utjecaj Brexita na brzinu evropskog puta zemalja Zapadnog Balkana, prije svega BiH, Ćerimagić kaže da je Brexit za BiH još jedan znak da se što prije mora trgnuti iz iluzije da se svijet ne mijenja i da će se sve riješiti samo od sebe, sa malo našeg truda, te nekako u našu korist.\nBiH treba na vrijeme prepoznati trendove koji se događaju u regionu i svijetu, te postaviti i tražiti odgovore na pitanje šta oni znače za BiH i kako se od njih odbraniti – zaključio je Adnan Ćerimagić.\nPrethodni članakHaris Burina zaplakao sjetivši se očevog pisma: ” Stari hvala ti što si me naučio da je seljak opasniji od atomske bombe”\nSljedeći članakSvi radovi u tunelu Vranduk trebali bi biti završeni do kraja marta


Orlovi protiv Slovenaca u subotu u Banjaluci Orlovi protiv Slovenaca u subotu u Banjaluci\nObjavljeno: 24. 8. 2015 u 16:57h\nSeniorska košarkaška reprezentacija Srbije biće gost u Banjaluci u subotu, 29. avgusta kada će odigrati prijateljski meč sa selekcijom Slovenije. Meč počinje u 18 sati u dvorani Borik, a cijena ulaznice je bila 15 KM, ali su karte još prije nekoliko dana rasprodane.\nKako je ranije naveo Dejan Bodiroga, potpredsjednik KSS, želja im je bila da se i ljudima u Republici Srpskoj zahvale na podršci. Utakmica je u sklopu priprema za Eurobasket, koji počinje 5. septembra u Monpeljeu, Berlinu, Zagrebu i Rigi.\nTokom njegove prve faze će sve ekipe odigrati po pet utakmica za šest dana.\nTagovi: BanjalukaKošarkaSportSportska dvorana "Borik"Srbija


Sastanak Vučića s Putinom u Sočiju | Insajder\nSastanak Vučića s Putinom u Sočiju\nObjavljeno: 4.12.2019 | Ažurirano: 4.12.2019\nPredsednici Rusije i Srbije, Vladimir Putin i Aleksandar Vučić, razgovaraju danas , uz najbliže pomoćnike u Sočiju, saopštio je portparol Kremlja Dmitrij Peskov.\nSusret predsednika Srbije i Rusije Aleksandra Vučića i Vladimira Putina u Sočiju Foto: kremlin.ru\nOn je najavio da će biti održani i razgovori srpsko-ruske delegacije, a da će nakon toga dvojica predsednika održati zajedničku konferenciju za medije.\nStrateško partnestvo Srbije i Rusije se razvija i svakodnevno potvrđuje i ojačava, rekao je Vladimir Putin na početku sastanka sa predsednikom Vučićem.\nUoči posete predsednik Srbije je rekao da je, što se njega tiče, afera s ruskim obaveštajcem u Srbiji zatvorena još posle njegovog razgovora s ambasadorom Aleksandrom Bocan-Harčenkom.\n"Savest nam je čista i uveren sam da ćemo nastaviti razvoj najboljih odnosa. Ako Rusi imaju šta da nam zamere, voleo bih da to čujem", rekao je Vučić u Sočiju za RTS.\nVučić je naveo da će Srbija "uvek štititi svoju samostalnost", ali da veruje u prijateljstvo s Rusijom.\nOn je danas naveo da su odnosi sa Rusijom prijateljski, bratski i da, ako Srbija može na nekog da računa u međunarodnoj areni, to je Rusija, kao i "oni na nas".\n"Uspeli smo u vremenu koje nije ni malo lako, sa bezbroj pritisaka da se pridružimo u stavovima protiv Moskve, da zadržimo nezavisnost u donošenju odluka jer mi ne zabijamo nož u leđa prijatelja", rekao je Vučić u intervjuu za TV Hepi.\nOn je naglasio da je Srbiji potrebna saradnja i sa Evropskom unijom i sa Rusijom, iako je to teško jer nikad neće svi biti sasvim zadovoljni.\n"Neki Evropljani su me pred put u Rusiju pitali zašto idem kod Putina. Pa, zato, što vi čekate po tri sata u redu, a ja ne moram", naveo je Vučić, dodajući i da delegacije sa Zapada "jure" po svetu kineske predstavnike da se sa njima sretnu radi ekonomske saradnje.


GTS Adriatic D.O.O. - Poslovne strane\nDelatnost:Uvoz i distribucija mašina za obeležavanje,kodiranje,pakovanje i etiketiranje u farmaceutskoj industriji\nAdresa:Donje Sajlovo 140\nGrad / Opština:Novi Sad\nPreduzeće GTS Adriatic d.o.o. je osnovano u julu 2012 godine i bavi se uvozom i distribucijom mašina za obeležavanje , kodiranje , pakovanje , metal detekciju u farmaceutskoj industriji , etikietiranje kao i prodajom potrošnog materjala za iste.\nSedište firme se nalazi u Novom Sadu, a distribuciju proizvoda vršimo na teritoriji Srbije, Crne Gore , Bosne i Hercegovine i Albanije.\nPreduzeće je mlado ,ali se svakodnevno trudi da proširi oblast svog poslovanja kao i asortiman proizvoda koji nudimo u skladu sa potrebama koje se javljaju na tržištu.\nS ponosom ističemo da smo zastupnici renomiranog francuskog proizvodjača Markem-Imaje koji je svetski lider u oblasti obeležavanja i kodiranja. Ovaj brend je svakako odraz kvaliteta nezavisno od vrste tehnologije kojom se obeležavanje proizvoda vrši (ink jet, termotransfer, laser…)\nPored ovog brenda veoma uspešno zastupamo i mnoge druge proizvodjače u raznim oblastima.\nKod trajnog obeležavanja akcent stavljamo na još jednog francuskog proizvodjača , Sic Marking koji omogućava obeležavanje proizvoda dot peen ,scribing i laser tehnologijom.\nU metal detekciji u farmaceutskoj industriji Ceia je svakako odraz kvaliteta i tradicije. Modeli ovog proizvodjača koji se koriste za detekciju metala u farmaceutskoj industriji se odlikuju veoma visokom stopom propusnosti i stopom detekcije metala maksimalne konfiguracije.\nNaše preduzeće obezbedjuje kompletan servis i garanciju mašina koje vam nudi kao i njihovu montažu.\nUvek ćemo vas sa zadovoljstvom uslužiti bilo da se radi o vašoj kupovini ili o savetu stojimo vam na usluzi.


U numerologiji, broj datuma rođenja je zbir svih cifara datuma rođenja (dan, mesec i godina).\nOvi brojevi imaju povećan potencijal koji pruža mogućnosti za širi, obuhvatniji pogled. Na primer 4 može naporno radi u zajednici, dok 22/4 može organizovati neki globalni projekat, na primer UNICEF. Ovaj potencijal je kod nekih uspavan i neiskorišćen, a numerologija upravo služi da ga otkrije i aktivira.\nBroj jedanaest teži ka ravnoteži ženske i muške energije i tako postigne ravnotežu. Za to su potrebni snaga, nežnost i integritet. Moć broja 11 dolazi iz velike intuicije, ali je često nesigurna da bi u to verovala.\nBroj 22 zna da je tu da nešto uradi, dok je 22/4 stalno uključen, a njegova solidna snaga odlazi na izgradnju temelja, koji podupiru ma koji od pratećih brojeva u numeričkoj karti. Zbog dve dvojke, veština komunikacije mora biti fino podešena. Ovaj broj ima puno važnih stvari koje treba reći svetu, one stvari koje će se čuti i razumeti.\nNula označava vreme ubrzanog rasta i nudi bavljenje s bilo kakvim izazovom, ili ni sa jednim. Moguće je da oni izaberu da ne čine ništa i odmaraju se čitavih devet godina numerološkog ciklusa, radeći samo na svojim drugim brojevima, ali nikako ne treba da sebi dozvole taj luksuz.\nHoroskop za narednu nedelju: Planeta ljubavi pravi VELIKE PROMENE, neki neće izdržati PRITISAK!\nPuno smeha, ljubavi i BRAČNIH PONUDA: Za ove horoskopske znake LETO je prava LJUBAVNA PREKRETNICA!\n( Nevena Đukić / astroportal.in )\nTAGOVI: astrologijadatum rođenjamoćhoroskopnumerologija


Šta radimo – LA ROSA ENERGY\nSvaki projekat toplotne izolacije ima specifične karakteristike i rešenja za svoje područje upotrebe na osnovu funkcije koju će morati da obavlja. Razvijamo projektovanje, proizvodnju i ugradnju izolacionih materijala u industrijska postrojenja u proizvodnim, hemijskim i poljoprivredno-prehrambenim preduzećima, kako u novoizgrađenim objektima, tako i u projektima gde je proces proširenja u toku.\nKompanijama i industrijma, Instalaterima i monterima hidrauličnih postrojenja, Projektnim studijima, Izvođačima radova\nSEKTORI I TIPOLOGIJE POSTROJENJA\nPOSTROJENJA ZA TEHNIŠKE GASOVE I PARU\nTermoelktrični/Ulje & Gas\nPoslujemo u proizvodnom, poljoprivredno-prehrambenom, vinskom, automobilskom, naftnom i gasnom, termoelektričnom, hemijskom, papirnom, vojnom sektoru, u industriji gvožđa i čelika i drugim sektorima. Izoliramo sisteme cevovoda za toplu, hladnu, rashlađenu vodu, paru, dijatermično ulje, kondenzate, glikol, grejne sisteme, termoelektrane, rezervoare, kanale, dimovode, kao i vodonepropusne krovove i pokrivače.\nU pogonima posvećenim proizvodnji hrane i vina, gde je potrebna maksimalna biološka stabilnost proizvoda, vršimo izolaciju rezervoara za skladišenje, autoklava, izmenjivača, skladišnih kada i cevovoda.\nTakođe radimo u velikim civilnim strukturama koje treba da sprovedu intervencije u skladu sa propisima o uštedi energije.


Šta čeka Partizan i Zvezdu posle trilera? Evo šta donosi proleće! - Sportske.net\nŠta čeka Partizan i Zvezdu posle trilera? Evo šta donosi proleće!\nCrno-beli danas slave, Zvezda se oporavlja od poraza, ali vrlo brzo će i jedni i drugi imati seriju novih velikih izazova.\nHit na društvenim mrežama, posle finala svi odjednom pričaju o Jagodić-Kuridži!Branko Lazić otvorio dušu: ''Hoćete iskreno da vam kažem?''Dan posle - Oglasio se Ostoja Mijailović! Šta je Partizan sinoć dokazao?Partizan - Šta se desilo sa Mekaduom?Beron zna šta se ''ne svira'' na kraju utakmice, prozvao i Pejdža!\nKao i godinama unazad, uvod u završni deo klupske sezone jesu finalni turniri nacionalnih Kupova.\nU Srbiji je i ove godine ''Žućkovu levicu'' osvojio Partizan, iako je Zvezda bila na pragu trijumfa u sinoćnjem finalu u Nišu. Na kraju, posle produžetka, 85:84 za crno-bele, što je njihov treći uzastopni trofej u ovom takmičenju.\nDanas i igrači, i stručni štabovi, i navijači sređuju utiske posle uzbudljive borbe, ali nema mnogo vremena ni za slavlje, ni za tugovanje.\nŠta čeka jedne i druge u naredom periodu?\nZvezda već u petak od 19 časova igra novu, veoma tešku utakmicu. U 25. kolu Evrolige crveno-beli će dočekati moskovski CSKA i stručni štab na čelu sa trenerom Draganom Šakotom imaće veoma težak zadatak da ekipu osveži i da joj vrati samopouzdanje posle bolnog poraza od Partizana.\nŠest dana kasnije, 27. februara, crveno-beli gostuju u Vitoriji, gde će odmeriti snage sa Baskonijom, a onda, 1. marta, sledi po svemu sudeći ključna utakmica za plasman u plej-of ABA lige. Zvezda će tada dočekati Cedevita Olimpiju u 20. kolu ABA lige i u slučaju pobede gotovo sigurno će se naći među četiri najbolje ekipe na kraju ligaškog dela sezone, osim ukoliko FMP i Zadar u poslednja dva kola ne naprave senzaciju.\nTaj period biće veoma naporan za ekipu Dragana Šakote, jer će tri dana posle meča sa Cedevita Olimpijom gostovati u Istanbulu protiv Fenerbahčea, a već 6. marta Zvezdi u goste dolazi odlična ekipa Makabija.\nA onda, između pomenutih duela sa FMP-om i Zadrom u ABA ligi, Zvezdu očekuje i gostovanje Realu u Madridu 12. marta.\nDakle, u prvoj polovini marta Zvezda će rešavati pitanje plasmana u plej-of ABA lige, što je realno da ostvari, a istovremeno će pokušati da zadrži šanse za plasman u Top 8 Evrolige, što je već mnogo teži zadatak, pogotovo ako imamo u vidu pomenuti raspored.\nU poređenju sa Zvezdinim, Partizanov raspored je znatno lakši u tom periodu.\nCrno-beli su, za razliku od svog najvećeg rivala, već obezbedili plasman u plej-of ABA lige, kao i plasman u četvrtfinale Evrokupa, pa će i psihološki biti znatno rasterećeniji.\nIpak, treba potvrditi prvo mesto pred plej-of ABA lige, a crno-beli će to pokušati da urade u mečevima protiv Krke u Novom Mestu (29. februara), zatim protiv Mega Bemaksa (7. marta) u Beogradu, i protiv Cibone u Zagrebu sedam dana kasnije.\nU međuvremenu, 3. marta u Beograd stiže italijanski Trento, u poslednjem kolu Top 16 faze Evrokupa.\nDakle, ono što crno-bele najviše zanima u ovom trenutku je da što pre saznaju imena svojih rivala u polufinalu plej-ofa ABA lige i u četvrtfinalu Evrokupa i da već polako počnu da se pripremaju i za taj ključni deo sezone, kada će se odlučivati o najvažnijim trofejima i eventualnom plasmanu u Evroligu.


Dve nagrade palićkog festivala za film Bez stepenika\nBeta 24. jula 2015. 22:10\nFilm „Bez stepenika“, priča o trećem dobu u kome glavnu ulogu tumači nedavno preminuli glumac Vlastimir Đuza Stojilković, dobio je dve nagrade na 22. festivalu evropskog filma na Paliću. Nagrada Umetničkog saveta Festivala dodeljena je reditelju tog filma Marku Novakoviću, a žiri je doneo odluku i da specijalno priznanje posthumno dodeli i Stojiljkoviću za „izuzetno odigranu poslednju ulogu“ u drami „Bez stepenika“ , saopšteno je iz Radio-televizije Srbije u čijoj produkciji je film i snimljen.\nDrama „Bez stepenika“, sa Vlastimirom Đuzom Stojiljkovićem u glavnoj ulozi, u režiji Marka Novakovića, premijerno je prikazana u sredu u Subotici, u okviru 22. Festivala evropskog filma Palić.\nPoslednji film pokojnog Vlastimira Đuze Stojiljkovića „Bez stepenika“ završen je 17. juna, na dan kada je glumac, koji je, kao i glavni junak, živeo u domu za stare, preminuo u 86. godini.\nStojiljković je tumačio lik Slaviše Petronijevića, profesora neuropsihijatrije, obolelog od Alcahajmerove bolesti, koga porodica želi da smesti u starački dom.\nStojiljković je karijeru počeo 1951. godine u Beogradskom dramskom pozorištu, a imao je opus od više od 130 uloga u pozorištu, na filmu, radiju i televiziji. Uloga Slaviše Petronijevića bila je prva glavna uloga na velikom platnu, na kome je debitovao 1957.\nScenarijo je napisao Zoran Đikić, i za to je nagrađen na konkursu RTS-a. U filmu igraju i Renata Ulmanski, Miodrag Krstović, Aleksandar Đurica i Marko Janketić.\n„Bez stepenika“ prikazan je u takmičarskom programu „Paralele i sudari“. To je bila druga svetska premijera na ovogodišnjem Festivalu koji se završava danas, pošto je u nedelju prikazan estonski film „Rukli“ Veika Ounpua, koji nakon Palića kreće na svetsku turneju.\nTokom festivala prikazano je 90 filmova u devet selekcija, uz brojne prateće programe, poput izložbe kojom je obeleženo 65 godina postojanja Letnje pozornice.\nTo je bila druga svetska premijera na ovogodišnjem Festivalu koji se završava danas, pošto je u nedelju prikazan estonski film „Rukli“, Veika Ounpua, koji nakon Palića kreće na svetsku turneju.


SUPERHEROJI NA PUTU: Dodeljene nagrade najuspešnijim autorima | TopSpeed – Telegraf.rs\n08. Jun 2017. | 17:22\nSUPERHEROJI NA PUTU: Dodeljene nagrade najuspešnijim autorima\nU dečijoj galeriji Eureka na Novom Beogradu, 6. juna otvorena je izložba najuspešnijih dečijih likovnih radova na temu bezbednosti u sabraćaju. Ovi radovi su nastali u nizu edukacija i kreativnih radionica pod nazivom “Superheroji na putu” održanih u toku aprila, a sada je kompanija Hyundai Srbija dodelila nagrade najuspešnijim autorima likovnih radova na ovu temu.\nSvrha kompletnog projekta je podizanje društvene svesti o potrebi povećanja bezbednosti u saobraćaju dece školskog uzrasta. Ovu akciju već devet godina organizuje Hjundai Srbija, uz podršku Regionalne centrale Hyundai Motor Company. Tokom protekolog aprila na javnim časovima učenici osnovnih škola, kao i veliki broj dece, posetilaca tržnih centara, su kroz igru i likovno izražavanje, uz pomoć saobraćajaca i njegovih pomoćnika, te rešavanje zadatih saobraćajnih situacija, kao što su bezbedan prelaz preko raskrsnice i poznavanje saobraćajne signalizacije sticali važna znanja. Istovremeno, roditelji su zajedno sa svojim mališanima prošli obuku pravilne upotrebe dečijeg sedišta, od strane licenciranih instruktora.\nNa otvaranju izložbe u dečijoj galeriji Eureka, izloženi su najuspešniji likovni radovi, od kojih su najbolji nagrađeni. Generalni direktor, Slavc Habič istakao je da zadovoljstvo što kompanija Hyundai Srbija dugoročno podržava akcije koje na globalnom planu sprovodi Hyundai Motor Company, a pogotovo kada je njihov cilj da se skrene pažnja javnosti na važnost bezbednog učešća dece u saobraćaju.\nDogađaju su prisustvovali predstavnici škola, sa kojima je Hyundai Srbija uspostavila dugoročnu saradnju. Predstavnicima škola “Radoje Domanović”, “Branislav Nušić” i “Svetozar Miletić”, bez kojih akcija ”Superheroji na putu” ne bi bila moguća, Hyundai Srbija se posebno zahvalila na učešću dodelom Zahvalnica. Akciju je podržao i poznati glumac Slaven Došlo. Događaju je prisustvovala i Marina Cikuša, defektolog škole “Miodrag Matić”, vođa tima za podršku učenicima. Ova osnovna škola jedina je škola za decu sa cerebralnom paralizom u Srbiji i sama vrši prevoz dece od kuće do škole i nazad. U želji da im bar malo olakša njihov zahtevan posao, Hyundai Srbija je organizovala prikupljanje sredstava, donacija u toku samog događaja kao i u Hyundai centru na Novom Beogradu. Ovo prikupljanje sredstava će trajati do kraja juna…\nZatim je usledio najlepši deo večeri, dodela nagrada najboljim malim umetnicima koji su svojim likovnim radovima skrenuli pažnju na bezbedno ponašanje u saobraćaju. U selekciji radova i postavci izložbe su pomogli stručni saradnici iz studija “Lemon Berry”, a nagrade su osvojili Ena Ćirović, Strahinja Kobiljski i Aleksandra Mitrović.\nTagovi: bezbednost dece, domaće, hyundai, nagrade, saobraćaj, srbija


Izetbegović se nada da referenduma neće biti\nOsvježeno 7. septembar/rujan, 2016.\nČlanovi Predsjedništva BiH Dragan Čović, i Bakir Izetbegović\nPredsjedavajući Predsjedništva BiH i lider Stranke demokratske akcije (SDA) Bakir Izetbegović izjavio je u srijedu u Sarajevu da smatra da neće biti referenduma o Danu Republike Srpske.\n"Referendum neće biti održan, nadam se", rekao je Izetbegović novinarima posle sastanka lidera vladajuće koalicije u Federaciji BiH.\nOn je kazao da očekuje da Ustavni sud BiH usvoji njegovu apelaciju i stavi van snage odluku Narodne skupštine RS o održavanju referenduma.\n"Očekujem da će moja apelacija biti usvojena, odnosno, da referenduma neće biti jer destabilizuje prilike u BiH", naveo je Izetbegović.\nU Sarajevu je završen sastanak lidera stranaka vladajuće koalicije SDA - HDZ - SBB sa predstavnicima Vijeća ministra, gdje je u fokusu bio pronalazak funkcionisanja vlasti na nivou BiH i situaciji u Vijeću ministara.\nPolitički lideri koalicije, Bakir Izetbegović, Dragan Čović i Fahrudin Radončić obratili su se novinarima nakon sastanka koji je trajao znatno kraće u odnosu na onaj u utorak.\nGovoreći o svom jučerašnjem sastanku sa ambasadorima SAD, Velike Britanije, Francuske i Italije, Izetbegović je rekao da ambasadori insistiraju da se to pitanje riješi.\n“Pretpostavljam da će doći do toga da se referendum otkaže i da potražimo rješenje koje neće ponižavati ni Srbe, ni Hrvate ni Bošnjake", naveo je on.\nPredsjednik Saveza za bolju budućnost (SBB) Fahrudin Radončić je rekao da se u vezi sa referendumom u RS slaže sa Izetbegovićem, dok je za hrvatskog člana Predsjedništva BiH i lidera HDZ BiH Dragana Čovića referendum “manje važan”.\n"Manje važno pitanje, ali je dio predizborne kampanje. A ona će se završiti", ocijenio je Čović.\n"Izvjesno je da ćemo u 9. mjesecu imati pozitivan odgovor iz Evropske unije. Sljedeće sedmice ćemo sjesti zbog koridora 5C i sličnih projekata, da bi ibjegli osjećaj da neko nekoga izigrava ovdje", kazao je Čović u uvodu.\nOn kaže da BiH trenutno ide dobrim putem, "a do kraja godine ćemo moći reći da smo rastjerali crne oblake", istakao je član predsjedništva BiH i lider HDZ-a.


"NAŠI MRTVI NE BI GLEDALI TURSKE SERIJE NI KAD BI MOGLI" Uveli struju na groblje, a onda im stigli računi za tv pretplatu! - Semberske\nUbeđen je da njegovog pretka, koji je sahranjen pre 274 godine, “uopšte ne zanima šta to rade Milojko i Milijana u Parovima”.\nSa njim se slažu i ostali mještani sela Lisice koji ne znaju “kako to da mora da se plaća televizijska pretplata u večnoj kući”.\n“Mi se bunimo jer smatramo da je došlo do greške. To nije ispravno, nepošteno je i nepotrebno da se pare bacaju uzalud. Naša opština treba da reaguje kod nadležnih organa da se utvrdi da li je to ispravno i da se prekine – naglašava Ilija Domanović.\nPrevious : Neradni dani u Republici Srpskoj\nNext : BIJELJINA Radnicima Bobar banke oprošteni fiktivni krediti


Naftni derivati u našoj državi svakodnevno pojeftinjuju !!!\nNaftni derivati u našoj državi svakodnevno pojeftinjuju, stručnjaci tvrde da će se trend nastaviti. Statistički preseci se rade jednom nedelje, pa će se uskoro znati novi podaci\nKORONA prija džepu naših vozača. To dokazuje činjenica da je od najviše ovogodišnje prosečne cene dizel u petak bio gotovo devet dinara jeftiniji! I cena benzina je niža za četiri dinara u poređenju sa najvišom cenom, koja je zabeležena u januaru.\nTako je prosečna cena dizela u petak iznosila 155,40 dinara za litar, dok je prilikom statističkog preseka 20. januara litar dizela na većini benzinskih pumpi bila 164,35 dinara. Prema tom statističkom preseku beznin je koštao 149,97 dinara, dok se u petak u proseku prodavao za 145,40 dinara.\nPo rečima Tomislava Mićovića, generalnog sekretara Udruženja naftnih kompanija Srbije, poslednja dva meseca, svakog dana cena goriva raste od 50 para do dinar. Ukoliko se zadrži trend pada cena sirove nafte na svetskim berzama, vrlo je moguće da će naši vozači biti obradovani sniženjem cene goriva za oko 20 dinara.\n– Domaće i evropske institucije, statističke preseke rade jednom nedeljno, pa će se sredinom iduće nedelje znati novi podaci – kaže Mićović.\nKako bilo, pandemija virusa korona delimično se preselila i na tržište naftnih derivata. Dok se vodi „rat“ između najvećih prizvođača na svetu, naši vozači dočekali su da se barem malo povoljnije voze.


Ruski jezik – OLE Centar stranih jezika Novi Sad\n“Вы говорите по-русски?”\nRuski jezik - jezik najsavremenije nauke, velike kulture, uzbudljive istorije i značajne budućnosti! Ruski spada u istočnoslovensku jezičku zajednicu, zajedno sa ukrajinskim i beloruskim jezikom. Piše se ćirilicom, azbuka broji 33 slovna znaka, a ubraja se u svetske jezike, zauzimajući 5 mesto u svetu (posle kineskog, hindu, engleskog i španskog jezika) po broju ljudi koji se njime služe.\nŽelite li uspešno da poslujete sa istočnim delom Evrope? Bez vladanja ruskim jezikom nailazićete na niz prepreka. U naše vreme Rusija je izašla iz svojih dalekih zabiti, zakoračila je ka Evropi, i Evropa joj je pružila ruku. Tržište se otvorilo i fasciniralo uspavanu Evropu i svet u celini svojom veličinom i mnogobrojnim mogućnostima.\nTestirajte svoje predznanje


Zbog trodnevnog zastoja grejanja, Boranima umanjeni računi (video) | Ist Media\n04:04: PM Sunday September 20, 2020\nDruštvo Servisne informacije Tema dana Некатегоризовано\nObjavljeno 21. February 2012. at 11:00 piše Ist Media\nBOR, 17. februara 2012. (Saša Trifunović, Ist Media) Predsednik opštine Bor Nebojša Videnović, naložio je direktoru JKP Toplana da svim korisnicima daljinskog grejanja umanji februarski račun zbog trodnevnog zastoja u isporuci toplotne energije.\n„Naređujem direktoru Toplane da korisnicima umanji račun za 15 odsto za mesec februar, ali i da se nagrade svi radnici tog preduzeća koji nisu odlazili kući tri dana kako bi se sanirao problem sa smrznutim ugljem a potom i havarija na oba kotla. Više nećemo dopustiti da nam se slične stvari dogode“, rekao je Videnovoć, koji je i predsednik opštinskog štaba za vanredne situacije.\nPredsednik opštine Nebojša Videnović\nČlan tog štaba, komandir vatrogsne brigade Policijske uprave u Boru Miodrag Marković, upozorio je da su još uvek na meteorološkoj stanici na Crnom vrhu zavejani radnici meteorološke službe, zbog čega je podnet zahtev za angažovanje helikoptera.\n„Tim ljudima je potrebna hrana i potrebno je da ih zameni druga grupa. Svi naši napori da se motornim sankama probijemo do njih, nisu urodili plodom“, rekao je Marković.\nKako je rečeno na današnjem sastanku štaba, problem sa smetovima ka selu Gornjanu doveli su do toga da je jedna porodica u nemogućnosti da sahrani svog preminulog člana, a vatrogasci su uspeli da evakuišu jednu bolesnu osobu iz zavejanog domaćinstva u selu Tanda. Osim toga, ekipe za pomoć imaju problema da dospu do razuđenij domaćinstava u naselju Kormaroš, kako bi se nekolicini osoba dostavili lekovi.\nČlanovi štaba za vanredne situacije opštine Bor 2\nČlanovi štaba za vanredne situacije opštine Bor\nZbog velikih smetova kraj puta, predsednik opštine je apelovao da građani na sutrašnje Zadušnice do groblja ne koriste svoja vozila, jer ne postoji dovoljan broj parking mesta, već da se dovezu linijama gradskog prevoza koje će biti pojačane.\nDirektor Elektrodistribucije Bor Dragan Milošević, rekao je da se isporuka struje u opštini odvia bez većih zastoja, ali da je u toku popravka kvara na trafo stanici u selu Luka.\n“Povećan je broj havarija na niskom naponu, građanima zbog uključivanja grejnih tela crkavaju osigurači, i zato apelujem da se vodi računa prilikom opterećivanja”, upozorio je Milošević.\nInače, ribolovci će narednih nekoliko dana razbijati led sa površine Borskog jezera kako bi se spasio riblji fond.\nIzjava predsednika opštine Nebojše Videnovića\nBobby Jovanovic | 17. February 2012. at 16:35\nSamo me zanima kako je uspeo Videnović da stupi u kontakt sa direktorom toplane, kad je čovek nedostupan već mesecima…. Verovatno je na terenu kao što to kaže njegova sekretarica… Koji to teren traje mesec dana ??? Probajte vi da stupite sa njim u kontakt… Na terenu je…


Početna » Vesti » Politika » Marko Đurić posle hapšenja proteran sa Kosova (VIDEO)\nOn će, kako se navodi, nakon što je prešao Merdare biti predat vlastima Srbije. Odluku o merama koje će preduzeti prema Đuriću a među njima se pominje mogućnost stalne zabrane doneće policija Kosova, u koordinaciji sa nadležnim tužilaštvom.\n„Kosovska policija na osnovu zabrane ulaska gospodina Đurića u Republiku Kosovo, istog su uklonili sa teritorije Republike Kosovo“, saopštila je Kosovska policija.\nDopisnik RTS-a rekao je da se Marko Đurić uputio iz Kuršumlije ka Beogradu. U policijskoj stanici u Kuršumliji je ukazana lekarska pomoć Đuriću, jer je trpeo torturu, ali nije želeo da da izjavu za medije.\nDopisnik RTS-a javlja da su se u severnom delu Kosovske Mitrovice čule sirene i pucnji. Dopisnik RTS-a ističe da kada se čuju sirene, narod zna da je stanje napeto i da je u velikoj opasnosti.\nĐurića je danas kosovska policija uhapsila u Kosovskoj Mitrovici gde je došao da učestvuju na okruglom stolu u okviru unutrašnjeg dijaloga o Kosovu, nakon čega je prevezen u Prištinu gde je saslušan.\nPored Đurića uhapšen je bio i pomoćnik Željko Jović koji se nalazio na otvorenom stolu i prilikom izvođenja hramljao je na jednu nogu. Izveštač RTS-a iz Kosovske Mitrovice rekao je da je do njega stigla informacija da Nikola Selaković nije priveden.\nSavetnik predsednika Srbije Nikola Selaković koji je stigao danas sa Đurićem na Kosovo rekao je za KosSev predsednik Srbije, Vlada Srbije znaju šta rade.\n„Kancelarija za KiM zna šta radi i mislim da je to za jednu ozbiljnu izjavu i odgovor na vaše pitanje sasvim dovoljno“, izjavio je Selaković nakon hapšenja Đurića.\nUpitan da li su pokušali i njega da uhapse, Selaković je rekao da je stajao pored Đurića i da su ga specijalci prepoznali, ali da nisu pokušali da ga privedu.\n„Ali to nije isključeno, mogu da dođu da nas sve pohapse. Ostajem u Kosovskoj Mitrovici i čekam da oslobode Marka Đurića“, rekao je Selaković.\nSelaković je na konferenciji za medije u Kososkoj Mitrovici naveo da su u akciji kosovske policije teže povređeni Nenad Rikalo, Željko Jović, Zoran Todić, Ivan Milojević i Nebojša Milanović, javlja Kossev, prenosi Fonet.\nRTS javlja da je povređen njihov snimatelj i da mu je razbijena oprema prilikom akcije hapšenja.\nRTS prenosi da su u mestu Rudare između Zvečana i Kosovske Mitrovice Srbi postavili dva kamiona i blokirali magistralni put.\nPodsećamo, pripadnici specijalne jedinice Kosovske policije uhapsili su danas Marka Đurića, jer je stigao u Kosovsku Mitrovici uprkos tome što nije dobio dozvolu kosovske vlasti za posetu.\nSuzavcem su danas proterani okupljeni ispred Mitrovačkog dvora, javio je dopisnik RTS-a. Kako KoSSev navodi, kosovska policija bacila suzavac ispred sale i u samoj sali.\nMarko Đurić izjavio je danas da nema boljeg i važnijeg mesta za razgovor o Kosovu i Metohiji od Kosovske Mitrovice i da su on i generalni sekretar predsednika Republike Nikola Selaković došli da građanima prenesu poruke da bez kosovskih Srba nema rešenja za budućnost pokrajine.\nPripadnici jedinice ROSU tokom dana raspoređeni su danas bili i na putnom pravcu Mitrovica-Leposavić, na mestu poznatom kao Balaban. Saobraćaj se odvijao uz kontrolu vozila. Vanredna konferencija za štampu Kosovske policije regiona Sever, koja je najavljena za 13 časova – otkazana je bez objašnjenja, navodi KoSSev.\nHapšenjeKosovoMarko ĐurićKosovska MitrovicaPriština


Izvor: NoviMagazin.rs, 03.Okt.2020, 10:40\nEpidemiolog Predrag Kon ocenio je danas da se neusaglašenost podataka o broju preminulih usled koronavirusa politizuje, kao i da nema odgovor zašto bi bilo kome odgovaralo da se prikriva broj preminulih od COVID-19.\nOn je gostujući na TV Prva rekao da je pozitivna stvar što je, između ostalog, i njegovim nedavnim izjavama rezultirati revizijom broja umrlih, uz ocenu da nije bilo zataškavanja u prikupljenim podataka, već da je Krizni štab baratao relevantnim podacima Instituta >> Pročitaj celu vest na sajtu NoviMagazin.rs << "Batut".\n"(Od marta do juna) je prijavljeno 118 preminulih samo Gradskom institutu za javno zdravlje u Beogradu... Bilo je više potvrda o smrti na kojima je pisalo uzrok COVID-19 nego što je prijavljeno", potvrdio je Kon danas, i dodao da je istraživao mortalitetne statistike "iz čiste radoznalosti".\n"Vi bez obdukcije ne možete biti sigurni u stanje stvari, obdukcije se ne rade. Revizija je nešto što treba da dovede najbliže do potpune istine... Mislim da ćemo (nakon revizije) nećemo stideti svoje pozicije na listi (drugih zemalja). Neke stvari su bile iznuđene na samom početku, sada dobro stojimo, i zbog mera koje su dovele do smanjenja cirkulacije virusa", kaže Kon.\nOn navodi da, iako je epidemiološka situacija u Srbiji dobra, građani ne trebaju da se opuštaju, da svi virusi imaju veću prenosivost tokom zime, kao i da će glavni zadatak biti sprečavanje širenja bolesti u školama i na fakultetima.\nRadio 021: Kon o broju preminulih: Radi se o proceni, ništa od podataka nije skrivano\nDanas: Kon: Pitanje broja umrlih od COVID-19 se politizuje\nRadio 021: Kon: Pitanje broja umrlih od korone se politizuje\nRadio Slobodna Evropa: Kon: Revizija put do potpune istine, institucije utvrđuju metodologiju


Melburn opet uveo ograničenja u vezi sa kovidom\nTanjug 25. maja 2021. 10:47\nMELBURN – Melburn, drugi grad po veličini u Australiji, danas je ponovo uveo ograničenja povezana sa kovidom-19, jer vlasti nastoje da spreče novi talas infekcije.\nPosle tromesečnog perioda sa nultim brojem slučajeva, sada je registrovano devet inficiranih, pa je australijska država Viktorija nametnula socijalna ograničenja i obavezu nošenja maske u hotelima, restoranima i drugim zatvorenim mestima od 18 časova po lokalnom vremenu, počev od danas do 4. juna, prenosi agencija Rojters.\nTime je u Viktoriji okončan tromesečni period nultog broja slučajeva, zbog čega je Novi Zeland suspendovao putovanja bez obaveze karantina sa tom australijskom državom.\nHiljadama ljudi u Melburnu, glavnom gradu Viktorije, naređeno je da se samoizoluju i podvrgnu testovima na kovid-19, a vlasti su pozvale sve građane Viktorije da se vakcinišu.\n„Trenutno postoje milioni građana Viktorije koji mogu da se vakinišu. Ne bi trebalo da čekaju sutra, niti sledeću nedelju. Trebalo bi sada da se pokrenu i vakcinišu“, izjavio je premijer Viktorije DŽejms Merlino novinarima u Melburnu.\nViktorija je bila najteže pogođena australijska država tokom drugog talasa virusa krajem prošle godine, sa učešćem od oko 70 odsto u ukupnom broju slučajeva zaraze, i sa oko 90 odsto smrtnih slučajeva u celoj Australiji.\nOd početka pandemije, Australija je prijavila nešto više od 30.000 slučajeva zaraženih i 910 smrtnih ishoda.\nMeđutim, zahvaljujući zatvaranju svojih međunarodnih granica u ranoj fazi pandemije i lokdaunima, Australija je uspela da izbegne visok broj slučajeva koji je viđen u mnogim razvijenim zemljama.


Žigmanov: Zainteresovani smo za učešće u izvršnoj vlasti - Magločistač\nPočetna Aktuelno Žigmanov: Zainteresovani smo za učešće u izvršnoj vlasti\nTomislav Žigmanov, foto: UDS\nŽigmanov: Zainteresovani smo za učešće u izvršnoj vlasti\nPostavio/la: MagločistačObjavljeno: 24.08.2020 Kategorija: AktuelnoNema komentara\nPredsednik Demokratskog saveza Hrvata u Vojvodini (DSHV) Tomislav Žigmanov izjavio je danas da su predstavnici te stranke nedavno razgovarali sa predsednikom Srbije Aleksandrom Vučićem o mogućem učešću u izvršnoj vlasti u Srbiji, iako ta stranka nema svoje poslanike u Skupštini Srbije.\n“Konstatovano je da je teško održiva ovakva situacija u kojoj Hrvati nemaju svoje predstavnike u vlasti, ali bez konkretnih rešenja. Otvoriće se razgovor uskoro o tome, a mi smo zainteresovani da budemo uključeni u procese donošenja odluka na svim nivoima vlasti”, rekao je Žigmanov na otvaranju Međunarodnog naučnog skupa “Hrvatsko-srpski odnosi, ekstremizam kao faktor destabilizacije regiona”.\nDodao je da je tokom razgovora sa Vučićem “priznat problem da smo isključeni i pokazana je spremnost da se problem reši”.\n“Bićete obavešteni o rešenjima u vremenu koje sledi. Aleksandar Vučić je iskazao spremnost da se o tome razgovara i mi očekujemo da će se to vrlo brzo i dogoditi i da će se pronaći način za rešenje jednog akutnog i velikog problema”, kazao je Žigmanov i dodao da postoje brojni problemi kada je u pitanju poštovanje prava Hrvata u Srbiji.\nOn je podsetio da je DSHV, koji je bio deo koalicije Ujedinjena demokratska Srbija na parlamentarnim izborima koja nije prešla izborni prag, sada “isključen” iz donošenja odluka, pošto u Srbiji, za razliku od Hrvatske, ne postoje garantovana mesta za nacionalne manjine.\n“Postojeća rešenja odgovaraju samo velikim nacionalnim manjinama – mađarskoj, bošnjačkoj i albanskoj. Sve druge nacionalne zajednice, njih 18, ne mogu učestvovati u procesu donošenja odluke”, naveo je Žigmanov.\nOn je ocenio da su odnosi između srpskog i hrvatskog naroda, između Srbije i Hrvatske, “najznačajniji na jugoistoku Evrope”.\nDodao je da je DSHV sa velikim olakšanjem dočekao otvorenost za rešavanje srpsko-hrvatskih problema nakon formiranja nove Vlade Hrvatske.\n“I mi u Srbiji želimo da budemo učesnici toga i da u institucijama vlasti počnemo rešavati veliki broj problema. Ukoliko bismo bili uključeni u procese donošenja odluka, verujemo da bi veći deo problema bio razrešen”, kazao je Žigmanov.\nPredsednik Udruge za povijest, suradnju i pomirenje iz Golubića Janko Veselinović ocenio je da se odnosi između Srba i Hrvata u Hrvatskoj kreću u smeru koji je značajan i vredan pažnje, ali je dodao da istovremeno odnosi između dve države “praktično i ne postoje”.\n“Ne sećam se kada je poslednji put bio uspostavljena veza između predsednika ili premijera dveju država. Osim poruka koje šalju preko svojih medija i tabloida, komunikacija na političkom nivou gotovo da ne postoji. Umesto da se bavimo temama razvoja i hvatanja priključka tehnološkom napretku, mi se bavimo time ko ima više topova, tenkova, aviona…”, rekao je Veselinović, koji je i predsednik opozicionog Pokreta za preokret u Srbiji.\nDirektor Centra za istoriju, demokratiju i pomirenje (CHDR) iz Novog Sada Darko Gavrilović pozdravio je gest odlaska potpredsednika Vlade Hrvatske iz redova Samostalne demokratske srpske stranke Borisa Miloševića u Knin, na obeležavanje 25. godišnjice hrvatske vojno-policijske akcije “Oluja”, i dodao da očekuje sličan gest učini i predsednik Srbije Aleksandar Vučić.\n“U našem regionu i dalje ima dovoljan broj onih kojima je lakše da se predaju ekstremističkom nasilju i da ne razmišljaju, te tako uništavaju svoje i eliminišu tuđe živote, nego da koriste mozak i čuvaju svoj i živote drugih”, ocenio je Gavrilović.\nUčesnike skupa pozdravio je i zamenik gradonačelnika Obrovca Slobodan Jurjević.\nTradicionalni, trinaesti po redu Međunarodni naučni skup “Hrvatsko-srpski odnosi, ekstremizam kao faktor destabilizacije regiona”, održava se u Golubiću pored Obrovca u Hrvatskoj, a na njemu učestvuju naučnici i i politički predstavnici iz Srbije i Hrvatske.\nZbog epidemioloških razloga, skup se održava onlajn, a organizuju ga Centar za demokratiju, istoriju i pomirenje i Udruga za povijest, suradnju i pomirenje iz Golubića.


Energyobserver - POČEO TRENING ZA ISTRAŽIVAČKE NOVINARE JAVNIH SERVISA NA ZAPADNOM BALKANU\nPOČEO TRENING ZA ISTRAŽIVAČKE NOVINARE JAVNIH SERVISA NA ZAPADNOM BALKANU\nSloboda izražavanja je osnov demokratije i pluralizama, kao što je uloga javnih servisa u uslovima kada se medijski pejzaž brzo menja od ključnog značaja, rekao je 12. oktobra šef Delegacije EU u Srbiji Sem Fabrici na otvaranju radionice o istraživačkom novinarstvu za novinare javnih servisa regiona u RTS. EU će uložiti 1,5 miliona evra u dvogodišnji projekat čiji je cilj da doprinese reformama i profesionalnom razvoju medijskih javnih servisa na Zapadnom Balkanu kako bi se podstakla produkcija pluralističkog, nezavisnog i verodostojnog programskog sadržaja.\nFabrici je u Galeriji RTS istakao da se projekat sprovodi na regionalnom nivou radi unapređenja kapaciteta javnih servisa u oblasti istraživačkog novinarstva koje je "suština novinarstva".\nŠef Delegacije EU u Srbiji je podsetio da EU od 2000. sarađuje sa Radio Televizijom Srbije i Radio Televizijom Vojvodine koje su od tada od Brisela dobile 5,4 miliona evra za brojne projekte.\n"Novinari će zahvaljujući novom projektu biti spremniji da prave kvalitetniji sadržaj i na najbolji način služe javnosti", kazao je Fabrici.\nOn je rekao i da je ideja projekta da se ojača javni servis kako bi pružao bolje sadržaje i bolji proizvod javnosti.\n"Javni servisi su sidrište za sve javne medije... važno je da njihov program bude dobar", kazao je Fabrici na otvaranju radionice na kojoj će učestvovati 14 novinara iz sedam javnih servisa iz regiona.\nGeneralni direktor RTS Dragan Bujošević pozdravio je otvaranje treninga rekavši međutim da ne voli pojam istraživačkg novinarstva jer je "novinarstvo istraživačko ako je novinarstvo, ne postoji druga vrsta novinarstva".\nU okviru projekta će se raditi na promociji evropskih standarda i najboljih praksi širom Zapadnog Balkana, generisanju sinergije između javnih servisa i regionalnih razmena politika i praksi za novu fazu u procesu medijske reforme, kao i širenju i podsticanju saradnje u sferi istraživačkog novinarstva, mehanizama korodukcije na odabrane teme i regionalne razmene digitalizovanih arhivskih materijala.\nAna Petruševa iz Balkanske istraživačke mreže (BIRN) rekla je da je sve manje medija koji brinu o javnom interesu a sve više onih koji upadaju u zamku tabloidizacije istakavši da će radionice koje upravo počinju omogućiti novinarima da steknu nove veštine kako bi unapredili rad.\nIstovremeno je glavni trener na projektu Nils Hanson sa Švedske televizije SVT rekao da je istraživačko novinarstvo danas globalno i da je postalo komercijalno u pozitivnom smislu reči jer gledaoci žele da čuju eksluzivne priče i da plate za njih.\nProjekat sprovodi Međunarodna federacija novinara sa Evropskom radiodifuznom unjom, Evropskom federacijom novinara, Austrijskim javnim emiterom, BIRN i Kancelarijom evroazijske razmene vesti za jugoistočnu Evropu.\nOsim medijskih javnih servisa kao glavnih korisnika projekta, projekat će obuhvatiti saradnju sa nacionalnim parlamentima, regulatornim radiodifuznim organima i relevantnim nevladinim organizacijama u medijskom sektoru.\n12.10.2018 · ZAPADNI_BALKAN


Energyobserver - REGION / EU / PROMIŠLJANJE FINANSIJSKE ODRŽIVOSTI BIODIVERZITETA / REGION/EU / AUTOR: BALKAN GREEN ENERGY NEWS\nDogađaj na kojem je predstavljen Vodič o održivom finansiranju biodiverziteta, ekosistema i zaštićenih područja na Zapadnom Balkanu organizovao je prošlog utorka, 16. juna, Otvoreni regionalni fond za Jugoistočnu Evropu – Sprovođenje sporazuma o biodiverzitetu (ORF-BDU).\nPublikacija daje uvid u finansijske mehanizme, koji su se pokazali kao najefektniji ili najkorisniji u praksi i za koje se čini da imaju najveći potencijal i mogućnost da se koriste u očuvanju životne sredine i održivog razvoja na Zapadnom Balkanu, pored standardnih izvora dostupnih u okviru javnih finansija. Naime , finansiranje iz budžeta ne može da zadovolji troškove i potrebe stoga je nužno da se isti unapredi ali i dopuni.\nNema mnogo sumnje da bi budžet trebalo da čini srž finansiranja očuvanja životne sredine u privredama Zapadnog Balkana – kao i u drugim krajevima sveta. To ostaje osnovno vladino zaduženje, odnosno prihvaćena obaveza očuvanja kao i adekvatnog finansiranja biodiverziteta, ekosistema i zaštićenih područja očuvaju i adekvatno finansiraju.\nMeđutim, širom regiona, biodiverzitet nažalost nije u vrhu prioriteta u poređenju sa drugim sektorima i političkim ciljevima, kaže koautor Mladen Lazić.\nPodizanje svesti među zvaničnicima, građanima, kompanijama\nRazvijanje održivog finansijskog sistema za biodiverzitet zavisi od jakih ljudskih resursa kao i kapaciteta za istraživanja te, naravno, strateškog planiranja. Omogućavanje nadležnim strukturama da prepoznaju rešenja za finansiranje i primene ih na strateški način osiguraće održivost u praksi, rekao je Lazić tokom onlajn događaja.\nOn je ukazao na važnost javne podrške u uticanju na donosioce odluka i napomenuo da je podizanje svesti neophodno u što širem krugu. Izuzetno je važno da zvaničnici shvate da je takvo delovanje u nacionalnom i javnom interesu i da se založe za biodiverzitet a da bi time ohrabrili i kompanije za nove poslovne mogućnosti zasnovane na i održive za biodiverzitet.\nPolitičke vođe treba da shvate kako se investiranje u biodiverzitet vraća u privredni rast i razvoj, dok kompanije moraju da postanu svesne poslovnih mogućnosti zasnovanih na biodiverzitetu\nVodič pruža svima onima koji se, pre svega u javnom sektoru ali i ostalim sektorima, bave planiranjem zaštite životne sredine i (ekonomskim) razvojem, informacije o raznovrsnim modelima održivog finansiranja, instrumentima, odnosno nudi studije slučaja i primere iz stvarnog života za ilustraciju istih. Nadalje, publikacija na sažet i jednostavan način pruža konkretne naučene lekcije, izvučene pouke i preporuke, kao i pregled potreba i mogućnosti održivog finansiranja biodiverziteta, ekosistema i zaštićenih područja na Zapadnom Balkanu.\nIzazov finansiranja iz jednog izvora\nKoautorka Lucy Emerton, ekonomistkinja zaštite životne sredine koja se specijalizovala u valorizaciji ekosistema, oblikovanju i razvoju finansiranja očuvanja životne sredine i mehanizama podsticaja, izjavila je da iz biodiverziteta mogu da se generišu značajna sredstva. Ali ukoliko se ne čuvaju i ne ulažu ponovo u očuvanje biodiverziteta i ne prosleđuju sektorima i grupama koji snose troškove, sistem nije siguran.\n“Iznos novca je veoma važan, ali to nije čitava slika. Nije bitno kolika sredstva generišemo za biodiverzitet. Ukoliko ne prevaziđemo ostala finansijska ograničenja, novac neće postići ono čemu je namenjen. Mogli bismo imati pristup i milijardama evra, ali kad sve dolazi iz jednog izvora, tada nemamo održivu finansijsku podlogu”, izjavila je.\nEmerton je kazala da je pravi izazov kako se proširiti koncept održivog finansiranja biodiverziteta sa nacionalnog na regionalni nivo i, štaviše, zajedno raditi i izvan regiona. Dodala je da je jedno identifikovati potrebe i mogućnosti, ali da onda one moraju da se primene u praksi.\nZajedničko apliciranje za sredstva ima jak potencijal\nPostoji ozbiljan potencijal u privlačenju novih finansijskih izvora udruživanjem snaga odnosno kroz regionalnu saradnju. Po Lazićevom mišljenju, evropski Zeleni dogovor (Green Deal) je pokretačka snaga za ambicije, pogotovo u kontekstu opredeljena regiona za priključenje EU, kao i jedan od načina da se životna sredina više pozicionira na listi prioriteta odnosno političkoj agendi. .\n“Jako je bitno osnažiti regionalnu saradnju, razmatrati zajedničko delovanje, jer saradnja po ovom pitanju ne tiče se nekog zasebnog mesta., nego je ono regionalno i tako mu treba pristupiti. Verujemo da to povećava šanse za ceo region da obezbedi dodatna sredstava i na taj način pozabavi izazovima u očuvanju životne sredine”, izjavio je Lazić.\nEvropski Zeleni dogovor je pokretačka snaga održivog finansiranja za biodiverzitet, ekosisteme i zaštićena područja u regionu\nGlobalni troškovi samo na ime postizanja ciljeva za biodiverzitet iz Aičija iznose između 150 i 440 milijardi dolara godišnje. Što se tiče domaćeg terena, privrede Zapadnog Balkana suočavaju se sa troškovima za mere zaštite životne sredine potrebne za Poglavlje 27.\nIstovremeno, osnov prihoda u životnoj sredini je uzak i u značajnoj meri zavisi od strane pomoći, fondova, itd.\nUloga u planiranju razvoja\n“Ovaj vodič o održivom finansiranju biodiverziteta, ekosistema i zaštićenih područja na Zapadnom Balkanu oslikava snažnu posvećenost Zapadnog Balkana i naših partnera, kao i GIZ-a, da podrže integraciju različitih aspekata biodiverziteta u sektorsko planiranje, kao i planiranje održivog razvoja. Istovremeno, ima za cilj da doprinese diskusiji o finansiranju biodiverziteta kao i globalnim procesima mobilizacije resursa”, izjavila je Kristina Kujundžić, viša menadžerka u GIZ-ORF BDU.\nRegionalne savetodavne, naučne i platforme civilnog društva, konkretno radna grupa za biodiverzitet Jugoistočne Evrope (BDTF SEE) i ekspertska grupa za procenu i vrednovanje usluga ekosistema (ESAV EG), kao i platforme BIMR i BioNET, dale su punu podršku procesu odnosno doprinele razvoju vodiča kroz mapiranje potreba kao i odabiru regionalno primenljivih mehanizama održivog finansiranja biodiverziteta, ekosistema i zaštićenih područja.\nOgroman doprinos je došao od drugih relevantnih organizacija koje rade u regionu, a posebno Regionalna kancelarija za Istočnu Evropu i Centralnu Aziju Međunarodne unije za zaštitu prirode (IUCN ECARO), koja ima i ulogu Sekretarijata BDTF-a. Konačno, saradnja sa GIZ-ovim Sektorskim programom za implementaciju Konvencije o biološkoj raznolikosti omogućila je izgradnju kapaciteta ključnih aktera o novim modelima i finansijskim instrumentima za očuvanje životne sredine.\nTokom vremena za diskusiju nakon što je predstavljena publikacija, direktor IUCN ECARO-a Boris Erg izjavio je da je vodič izuzetno vredan i da definitivno pokazuje izvore finansiranja koji do sada nisu bili dovoljno izučeni. On je naglasio značajan manjak finansija za biodiverzitet, ekosisteme i zaštićena područja u regionu i izneo mišljenje da ima mnogo mesta za privatno-javna partnerstva, kao i finansiranje koje dolazi iz privatnog sektora.\nU toku je prevod vodiča na lokalne jezike sa ciljem podrške svakodnevnom radu planera i stručnjaka ali i budućih preduzetnika koji svoje poslovanje žele da zasnuju na biodiverzitetu. Vodič sadrži i pojmovnik sa definicijama iz oblasti biodiverziteta, ekosistema, zaštićenih područja kao i finansija .\nOtvoreni regionalni fond za Jugoistočnu Evropu – Sprovođenje sporazuma o biodiverzitetu (ORF-BDU) finansira nemačko Savezno ministarstvo za saradnju i razvoj (BMZ) Republike Nemačke a sprovodi ga Deutsche Gesellschaft für Internationale Zusammenarbeit GmbH (GIZ).


utorak, 17 oktobar 2017 22:59\nNezaposlene porodilje u Republici Srpskoj od naredne godine primaće 405 KM mjesečno kako bi bile izjednačene sa ženama koje su zaposlene, poručeno je iz Javnog fonda za dječju zaštitu Republike Srpske.\nIz Fonda kažu da će iznos naknade za nezaposlene porodilje moći koristiti 12, odnosno 18 mjeseci, što će biti uvršteno u Zakon o dječijoj zaštiti.\nZaposlene porodilje su dobijale gotovo 29 miliona KM na godišnjem nivou, a nezaposlene 2,5 miliona KM.\n"Sa novim zakonom, nezaposlene porodilje će imati mogućnost da koriste mjesečna primanja koja će iznositi više od 30 miliona KM na godišnjem nivou", rekao je direktor Fonda Nedeljko Jović.\nOn je naglasio da je riječ o "dobrom koraku da se pokaže da se Republika Srpska ozbiljno bavi ovom tematikom i da sistem dječje zaštite traje niz godina, za razliku od okruženja".\nViše iz ove kategorije « Novi udar na džep pušača Mališani sa poteškoćama u razvoju kao mali manekeni »


Ako Reno pristane, biće TREĆI NAJVEĆI na svetu\nFijat Krajsler predložio je spajanje sa Renoom kako bi se preoblikovala automobilska industrija, čime bi se stvorio treći najveći proizvođač automobila na svetu.\nKombinovana kompanija bi proizvodila 8,7 miliona vozila godišnje i uštedela pet milijardi evra svake godine tako što bi delila istraživanja, kupovinu i druge aktivnosti, navodi se u saopštenju kompanije Fijat Krajsler.\nDogovor bi ih doveo na treće mesto svetskih proizvođača automobila, a uštede bi se iskoristile za potrebna ulaganja u trku za proizvodnju električnih i autonomnih vozila.\nU saopštenju se ističe da sporazum neće uključivati zatvaranje postrojenja, ali nije rešio potencijalna smanjenja broja radnih mesta. Zajednička kompanija bila bi 50 odsto u vlasništvu deoničara Fijat Krajslera i 50 odsto dioničara Renoa.\nOdbor Renoa je posle sastanka u sedištu kompanije saopštio da će “sa interesovanjem proučiti” uslove predloženog spajanja.\n“Nakon pažljivog razmatranja uslova prijateljskog predloga FCA, bord direktora je odlučio da sa zainteresovanošću prouči mogućnost te poslovne kombinacije, sa aspekta jačanja proizvodne osnove Reno grupe i generisanja dodatne vrednosti za alijansu”, ističe se u saopštenju Renoa, preneo je Rojters.\nDeonice oba proizvođača skočile su posle vesti o spajanju, jer do toga bi moglo doći u trenutku kada postoji globalan pritisak za konsolidaciju na tržištu usled prelaska na električna vozila.\nItalijansko-američka kompanija Fijat Krajsler jača je na američkim i SUV tržištima, dok je Reno jači u Evropi i na razvoju električnih vozila.\nSrpsko voće ponovo može u Rusiju\nOtkrivena “tajna”: Ovoliko vredi Đukanovićev blindirani automobil\nPingback: Najbolje od premijerke: TEŠKA godina, ali Fijat NIJE UGROŽEN - Bizlife.rs


Energyobserver - SAD LIDER U PRODAJI ORUŽJA U SVETU, SAUDIJSKA ARABIJA NAJVEĆI KUPAC\nTrgovina oružjem u svetu porasla je u periodu od 2014. do 2019. godine za 5,5% u odnosu na period od 2010. do 2014. godine. Najnoviji podaci Stokholmskog međunarodnog mirovnog istraživačkog instituta (SIPRI) pokazuju da su SAD i Francuska u tom periodu značajno uvećale prodaju oružja, dok se Saudijska Arabija učvrstila na poziciji najvećeg uvoznika oružja u svetu.\nPrema podacima SIPRI objavljenim 9. marta, najveći izvoznici oružja i borbenih sistema u proteklom petogodišnjem periodu bili su SAD, Rusija, Francuska, Nemačka i Kina. Novi podaci pokazuju porast prodaje oružja zemljama Bliskog istoka, pri čemu je najveći uvoznik bila Saudijska Arabija. Uz tu zemlju, među pet najvećih uvoznika oružja u svetu u posmatranom petgodišnjem periodu, bile su i Indija, Egipat, Australija i Kina. Udeo tih pet zemalja u svetskoj kupovini oružja iznosio je 36%.\nNa tabeli najvećih izvoznika oružja, među prvih deset nalaze se još i Velika Britanija, Španija, Izrael, Italija i Južna Koreja. Srbija se na toj tabeli ne nalazi među prvih 25 izvoznika oružja u svetu.\nSrbija se ne nalazi ni na tabeli 30 najvećih uvoznika oružja, gde su među prvih deset, još i Alžir, Južna Koreja, Ujedinjeni Arapski Emirati, Irak i Katar.\nIzvoz SAD porastao je od 2014. do 2019. godine za 23%, čime je udeo Vašingtona u globalnoj trgovini skočio sa 31% na 36. Istovremeno je izvoz Rusije, drugog po veličini svetskog izvoznika oružja, opao za 18%.\nOdredište većih isporuka oružja iz SAD bilo je ukupno 96 zemalja širom sveta.\n"Polovina izvoza oružja SAD u proteklih pet godina otišla je na Bliski istok, a polovina od toga u Saudijsku Arabiju. Istovremeno, porasla je potražnja sa naprednim američkim borbenim avionima, posebno u Evropi, Australiji, Japanu i Tajvanu", izjavio je viši saradnik u SIPRI Piter D. Vezeman.\nPrema njegovim rečima, izvoz oružja je za američku administraciju, pored izvora prihoda, i važan deo spoljne i bezbednosne politike. "Oni izvoze oružje da bi stvarali prijatelje, pronašli saveznike i osigurali da će sa tim zemljama sarađivati u vojnim operacijama", ocenio je Vezeman.\nMeđu pet zemalja koje su izvezle najviše oružja procentualno najveći porast prodaje, od čak 72%, zabeležila je Francuska. Njen udeo na globalnom tržištu oružja dostigao je vrhunac od 1990. godine i u periodu od 2014. do 2019. je iznosio 7,9%. Francuska i dalje ima otvorene porudžbine za borbene avione, podmornice i fregate pa se može očekivati da će i narednih godina ostati među vodećim svetskim izvoznicima oružja.\nFrancuska je u proteklom petogodišnjem periodu izvozila oružje u ukupno 75 zemalja, ali je njena industrija najviše profitirala od porudžbina iz Egipta, Katara i Indije, kojima može da zahvali za 54% zarade, pokazalo je istraživanje instituta SIPRI. Te porudžbine u prvom redu su se odnosile na borbene avione Rafal, koji su između 2014. i 2019. bili i najveći izvor zarade francuske vojne industrije.\nNemačka se na tabeli najvećih izvoznika nalazi na četvrtom mestu i između 2015. i 2019. je povećala izvoz za 17%. Najveći kupci nemačkog oružja bile su zemlje Azije i Okeanije (30%), evropske zemlje (26%) i bliskoistočne zemlje (24%). Nemačka 39% zarade od prodaje oružanih sistema može da zahvali podmornicama.\nUkupan udeo zemalja Evropske unije u globalnoj trgovini oružjem iznosio je od 2014. do 2019. godine 26% a Francuska, Nemačka, Velika Britanija, Španija i Italija imale su zajedno udeo od 23% u globalnoj prodaji oružja.\nIpak, podaci stokholmskog instituta pokazuju da je od 2010. do 2019. porasla prodaja oružja zemljama Bliskog istoka (61%) i Evrope (3,2%), ali je istovremeno opala prodaja u Africi (16%), na američkom kontinentu (40%) i u Aziji i Okeaniji (7,9%).\nKada je reč o kupovini oružja, evropski kontinent je posle pada od 37% od 2009. do 2014. ponovo zabeležio porast kupovine od 3,2%. Uzrok su u manjoj meri sukobi na istoku Ukrajine i koškanja između Jermenije i Azerbejdžana, a u mnogo većoj tenzije između zemalja srednje i zapadne Evrope i Rusije i učešće evropskih zemalja u sukobima na Bliskom istoku.\nNa te izazove mnoge evropske zemlje pokušavaju da odgovore modernizacijom svojih ratnih vazduhoplovstava, što je samo u periodu od 2014. do 2019. godine rezultiralo kupovinom 59 najmodernijih borbenih aviona. Evropske zemlje ugovorile su za period od 2020. do 2029. godine kupovinu ukupno 380 novih borbenih aviona, i to isključivo od SAD, koje su na tenderima izbacile iz utrke konkurente iz Francuske i Švedske ili konzorcijume evropskih kompanija koje su imale podršku svojih vlada.\nU izveštaju o globalnom tržištu oružja, SIPRI je obim trgovine prikazao samo u brojevima i procentima, a ne u novčanim vrednostima, a zbog velikih godišnjih fluktuacija, da bi se dobili verodostojni trendovi, analizirana su kretanja u petogodišnjim periodima.\n09.03.2020 · PRODAJA_ORUŽJA_U_SVETU